Презентация на тему: "ЎЗБЕКИСТОН РЕСПУБЛИКАСИ ХАЛҚ ТАЪЛИМИ ВАЗИРЛИГИ ТАСАРРУФИДАГИ РЕСПУБЛИКА БОЛАЛАР КУТУБХОНАСИНИНГ ЎҚУВЧИЛАР ЎРТАСИДА КИТОБХОНЛИКНИ РИВОЖЛАНТИРИШ КОНЦЕПЦИЯСИ.". Скачать бесплатно и без регистрации.\nЎЗБЕКИСТОН РЕСПУБЛИКАСИ ХАЛҚ ТАЪЛИМИ ВАЗИРЛИГИ ТАСАРРУФИДАГИ РЕСПУБЛИКА БОЛАЛАР КУТУБХОНАСИНИНГ ЎҚУВЧИЛАР ЎРТАСИДА КИТОБХОНЛИКНИ РИВОЖЛАНТИРИШ КОНЦЕПЦИЯСИ. - презентация\nПрезентация была опубликована 2 года назад пользователемКадиров Хусанжон\nПрезентация на тему: " ЎЗБЕКИСТОН РЕСПУБЛИКАСИ ХАЛҚ ТАЪЛИМИ ВАЗИРЛИГИ ТАСАРРУФИДАГИ РЕСПУБЛИКА БОЛАЛАР КУТУБХОНАСИНИНГ ЎҚУВЧИЛАР ЎРТАСИДА КИТОБХОНЛИКНИ РИВОЖЛАНТИРИШ КОНЦЕПЦИЯСИ." — Транскрипт:\n1 ЎЗБЕКИСТОН РЕСПУБЛИКАСИ ХАЛҚ ТАЪЛИМИ ВАЗИРЛИГИ ТАСАРРУФИДАГИ РЕСПУБЛИКА БОЛАЛАР КУТУБХОНАСИНИНГ ЎҚУВЧИЛАР ЎРТАСИДА КИТОБХОНЛИКНИ РИВОЖЛАНТИРИШ КОНЦЕПЦИЯСИ\n2 Ушбу Концепция Ўзбекистонда ўқувчилар ўртасида китабхонликни ривожлантириш, уларнинг дунёқарашини кингайтириш ва мафкуравий иммунитетларини мустаҳкамлаш, уларда файл фуқаролик позициями ва ватанпарварлик туйғуларини янада шакллантириш ҳамда бу борода уларга заур шароит ва имкониятларни яратиш мақсадида ишлаб чиқилган. Болалар ва ёшлар ўртасида китаб ва китаб мутолааси, китабхонлик маданиятини ошириш уларнинг интеллектуал салоҳияти ва маънавий савиясини юксалтиришдан иборат. Ушбу Концепция Ўзбекистонда ўқувчилар ўртасида китабхонликни ривожлантириш, уларнинг дунёқарашини кингайтириш ва мафкуравий иммунитетларини мустаҳкамлаш, уларда файл фуқаролик позициями ва ватанпарварлик туйғуларини янада шакллантириш ҳамда бу борода уларга заур шароит ва имкониятларни яратиш мақсадида ишлаб чиқилган. Болалар ва ёшлар ўртасида китаб ва китаб мутолааси, китабхонлик маданиятини ошириш уларнинг интеллектуал салоҳияти ва маънавий савиясини юксалтиришдан иборат. Концепциянинг мақсади ва вазифаси: Ўзбекистонда ўқувчилар ўртасида китабхонликни оммалаштириш, бадиий адабиётларни мутолаа қилиш, ахборот-кутубхона муассасалари модий-техника базасини мустаҳкамлаш, улардаги китаблар фондини сифатли болалар адабиётлари билан бойитиш ҳамда мавжуд меъёрий ҳужжатларни такомиллаштириш мазкур Концепциянинг асосий вазифалари ҳисобланади. Ўзбекистонда ўқувчилар ўртасида китабхонликни оммалаштириш, бадиий адабиётларни мутолаа қилиш, ахборот-кутубхона муассасалари модий-техника базасини мустаҳкамлаш, улардаги китаблар фондини сифатли болалар адабиётлари билан бойитиш ҳамда мавжуд меъёрий ҳужжатларни такомиллаштириш мазкур Концепциянинг асосий вазифалари ҳисобланади.\n3 - мавжуд болалар адабиётларининг 29% лотин графикасидаги адабиётлардир. Кутубхоналарни янги болалар адабиётлари билан таъминлаш заурияти; - насрий асарлар куда кам яратилаётганлиги, юртимизда болалар учун насрий асарлар ёзадиган ёзувчилар камчиликни ташкил этиши; -берна фар ўқувчига бир ойда ўртача бита китаб ўқилиши тўғри клише; - Тошкент шаҳар ва Тошкент вилоятида туман (шаҳар) ахборот-ресурс марказлари файлиятини мувофиқлаштирувчи ва уларга услубий ярдам кўрсатувчи ҳудудий ахборот -ресурс марказларининг ташкил этилмаганлиги;. - ахборот-ресурс марказларининг амалдаги намунавий штатлар жадвалида белгиланган лавозимлар бугунги кун талабларига тўлиқ жавоб бермаслиги; - республика бўйича та ахборот-кутубхоналарида файлият кўрсатувчи на фар кутубхоначилардан 565 на фари мутахассислиги кутубхоначилик бўлган юлий маълумотли кутубхоначилар ва 2426 на фари ўрта-махсус маълумотли кутубхоначилар ҳисобланади. Мутахассис кутубхоначилар етишмаслиги; -ахборот-ресурс марказларининг раҳбар кадрлари малакалари умуман оширилмаганлиги ва ошириш тизимини такомиллаштириш талиба; -ахборот-кутубхона муассасалари кўрсаткичларига аид минимал талаблар ишлаб чиқилмаганлиги; -ахборот-кутубхона муассасаларининг модий-техник ҳолати талаб даражасида эмаслиги; АХБОРОТ КУТУБХОНА МУАССАСАЛАРИНИНГ МАВЖУД ҲОЛАТИ БЎЙИЧА АНИҚЛАНГАН МУАММОЛАР:\n6 - кутубхонанинг интернет тармоғидаги Сайтлари файлиятини янада такомиллаштириш; - китабхонлар форумы файлиятини янада ривожлантириш; -аудио реурслар билан бойитиш ҳамда мультимедиа материалларни кинг китабхонлар оммасига тарғиб қилиш; - китабларни электрон шаклга ўтказиб электрон нусхасини яратиш ва босқичма- босқич сайт ига жойлаштириш; КУТУБХОНА ХИЗМАТИНИ КЎРСАТИШДА ЯНГИ АХБОРОТ ТЕХНОЛОГИЯЛАРНИ ҚЎЛЛАШ ВА УЛАРДАН УНУМЛИ ФОЙДАЛАНИШ:\n7 -ижтимоий тармоқларида Болалар адабиёти деб номланган саҳифаларни бритиш; -оn-line маълумотлар ташкил қилиш; - Болалар адабиёти журналы ни мазмунан бойитиш ва тиражини кўпайтириш;\n8 КУТУБХОНАЧИЛИК ИШИНИ РИВОЖЛАНТИРИШ ВА КУТУБХОНАЛАРГА УСЛУБИЙ ЁРДАМ КЎРСАТИШ ОМИЛЛАРИ: - ахборот-кутубхона муассасаларига услубий ярдамлар кўрсатиш; -вилоятлардаги АРМлар ишларини ташкил этиш, уни назорат қилиш жойларда амалий ва услубий ярдам кўрсатиш мақсадида хизмат сафарларига чиқиш; - республика миқиёсида ўтказиладиган семинар ва тадбирлар самарадорлигини ошириш; -долзарб мавзулар, унутилмас саналар ва ёзувчиларнинг юбилей лари муносабати билан услубий тавсияномалар тайёрлаш; -оммавий ахборот воситаларида режа асосида мақолалар чоп этиш; -оммавий ахборот воситаларида режа асосида мақолалар чоп этиш; - Тошкент шаҳар ўқитувчилар малака ошириш институты ва ТШХТБ ходимлари билан биргаликда Ахборот кунларини режалаштириш ва ўтказиш;\n9 -Тошкент шаҳар Баркамол авлод болалар ижодиёт маркиза раҳбарияти билан ҳамкорликда шартнома тузиш вашу асосида кутубхонада бўладиган тадбирларга уларни жалоб қилиш; - Тошкент шаҳридаги болалар мусиқа ва санъат мактаблари билан узкий ҳамкорликда ишлар олби борис; -маҳаллалар билан узкий алоқа боғлаш; ЎСИБ КЕЛАЁТГАН ЁШ АВЛОДНИ МАЪНАВИЙ-МАЪРИФИЙ ЖИҲАТДАН КОМИЛ ИНСОН ҚИЛИБ ВОЯГА ЕТКАЗИШ БОРАСИДА ТАРБИЯВИЙ АҲАМИЯТГА ЭГА БЎЛГАН ТАДБИРЛАР -тарбиячи педагоглар билан ҳамкорликда ота-она ва ўқитувчилар учун тадбирлар ташкил этиш; - маънавий-маърифий тадбирлар режасини ишлаб чиқиш ва тадбирлар самарадорлигини ошириб борис; - Ўзбек милий академик драма театры, Республика ёш томошабинлар театры, Дийдор театр студия си билан ҳамкорликда таниқли актёр лари билан учрашув ўтказишни ташкил қилиш;\n10 - ахборот коммуникация технологияларидан сифатли ва замарали фойдаланиш мақсадида ўқувлар ташкил қилиш; - ахборот технологиялар университетининг Ахборот-кутубхона тизими кафедра седан юлий маълумотли талабаларни жалоб қилиш; - ахборот технологиялар университетининг Ахборот-кутубхона тизими кафедра седан юлий маълумотли талабаларни жалоб қилиш; - юқори натижаларга эришган ўз вазифасига виждонан ёндошган йил давомида жамоага наъмуна бўлган ҳодимларни рағбатлантириш; - кутубхона жамоасини ёш молока ли кадрлар билан тўлдириш мақсадида Ахборот технологиялар университетининг Ахборот-кутубхона тизими кафедра сига сўровнома юборис; -ахборот коммуникация технологияларидан фойдаланиш бўйича режалар ишлаб чиқиш ва амалга ошириш;\n11 - угона фондни шакллантириш; - янги адабиётлар, мультимедиа маҳсулотлари билан кутубхона фондини мунтазам равишда тўлдириб борис; - мазмунан эскирган адабиётларни ҳисобдан чиқариш; - кутубхона фондини вужудга келтириш; моҳияти, мақсади, аҳамияти, меъзони такомиллаштириш; -фондларни жойлаштириш соҳасидаги ғояларни ривожлантириш; - фондларни ташкил этиш ва уларни сақлаш борасида санитария- гигиена қаидаларига қаттиқ риоя қилиш; - вақтли матбуот нашрларига обуна бўлиш; - китаб фондини электрон каталога жойлаштириш (КАДАТА);\nСкачать бесплатно презентацию на тему "ЎЗБЕКИСТОН РЕСПУБЛИКАСИ ХАЛҚ ТАЪЛИМИ ВАЗИРЛИГИ ТАСАРРУФИДАГИ РЕСПУБЛИКА БОЛАЛАР КУТУБХОНАСИНИНГ ЎҚУВЧИЛАР ЎРТАСИДА КИТОБХОНЛИКНИ РИВОЖЛАНТИРИШ КОНЦЕПЦИЯСИ." в формате .ppt (PowerPoint)


Сурхондарёлик ҳарбийлар ёшлар билан учрашмоқда\nАна шундай тадбирлардан бири Сариосиё туманидаги Шарғун маданият марказида бўлиб ўтди.\nУчрашувда Жанубий оператив қўмондонлиги бошлиғининг тарбиявий ва мафкуравий ишлар бўйича ўринбосари, подполковник Алишер Ширинов, Шарғун шаҳар ҳокими Шерзод Хидиров ва бошқалар кейинги йилларда Қуролли Кучларда амалга оширилаётган ислоҳотлар мамлакатимиз мудофаа қудратини янада мустаҳкамлашга хизмат қилаётганини таъкидлади. Бу жараёнда ҳарбийлар ва уларнинг оила аъзоларини ижтимоий қўллаб-қувватлашга, ёш авлодни ҳарбий-ватанпарварлик руҳида тарбиялаб, уларнинг юртга садоқат, миллий ва умумбашарий қадриятларга ҳурмат туйғусини янада оширишга алоҳида эътибор қаратилаётгани қайд этилди.\nБундай улуғвор ишлар армия ва халқ бирлигини, тинч, фаровон ҳаётимизни таъминлашда муҳим ўрин тутмоқда. Ҳудудларда ўтказилаётган “раҳбар ва ёшлар” учрашувлари ҳам ана шундай эзгу мақсадга йўналтирилгани билан навқирон авлодда катта қизиқиш уйғотаётир.\nУчрашувда йигит-қизларни қизиқтирган саволларга атрофлича жавоб берилиб, улар ўртага ташлаган кўплаб таклиф ва ғоялар қўллаб- қувватланди.\n–Туманимизда биз, ёшлар учун ҳарбийлар турли қизиқарли тадбирлар уюштириб, замонавий техника ва қурол-аслаҳалар кўргазмаларини ҳам ташкил этмоқда, – дейди Шарғун шаҳридаги 24-мактабнинг 11- синф ўқувчиси А.Мансуров. – Бу каби тадбирларда Ватанни ҳимоя қилишнинг машаққатли ва нақадар шарафли касб эканини чуқур англаб олаяпмиз. Турли ҳарбий техника ва қурол-аслаҳалар билан яқиндан танишаяпмиз. Бугунги учрашувда мен ҳарбий акаларимизнинг дала-ўқув машғулотларини кузатиш учун ёшларга шароит яратиш таклифини ўртага ташладим. Бу ташаббусим қўллаб-қувватланиб, Сариосиё гарнизони ўқув полигонида ўтказиладиган навбатдаги машғулотларда ёшлар иштирокини таъминлашга келишиб олинди. Эндиликда биз уюшган ҳолда дала- ўқув майдонида машғулотларни томоша қиламиз. Бундан жуда хурсанд бўлдик.\nУчрашув доирасида бир гуруҳ ҳарбий хизматчиларнинг фарзандларига олий ўқув юртлари ҳамда олий ҳарбий таълим муассасаларига имтиёзли ўқишга кириш ҳуқуқини берадиган тавсияномалар топширилди.\n“Ёшлар ойлиги” тадбирларида фаол қатнашаётган ёшлар Жанубий оператив қўмондонлигининг фахрий ёрлиқ ва эсдалик совғалари билан тақдирланди. Сариосиё гарнизони ҳарбий хизматчилари Мудофаа вазирлигининг “Ватанпарвар” газетаси ва “Ўзбекистон Армияси” журналлари янги сонларини тарқатди. Ёш ҳарбий бахшилар терма ва достонлардан парчалар куйлаб, ёшларга бир олам қувонч улашди.


Ӯзбекистонда веб-сайт ва веб-сайт саҳифасининг эгалари, шу жумладан, блоггерларнинг ҳамма эркин фойдаланиши мумкин бўлган ахборотни интернетга жойлаштиришдаги масъулияти оширилмоқда.\nКечаётган ҳафтанинг ӯзида Россияда Тожикистон фуқароларини ӯлдириб кетиш борасида икки хабар тарқаган. 21 августга ўтар кечаси Москвада 22 ёшли Зиёратшо Қурбонов ўлдириб кетилган. Фожеа у яшаётган ижара уйда юз берган.\nҚарши шаҳрида Ӯзбекистонда "дайди", деб аталадиган – уй-жойсиз киши ӯлдириб кетилган. Ҳиндистонлик 250 нафар қурувчи Ўзбекистонда қулдек ишлатилаётгани маълум бўлди. Ўзбекистонда тадбиркорларни хайрия ишларига мажбурлаш тақиқланган.\nUzwebiston: Россияликлар нега ўзбек машиналарини кам сотиб олишяпти?\nТошкентнинг айрим туғруқхоналарида чақалоқлар шам ва уяли телефон ёруғида дунёга келмоқда Бу ҳақда Фейсбук ижтимоий тармоғидаги потрибитель.уз гуруҳи иштирокчилари ёзиб қолдирган.\nХабарларга кўра, Ўзбекистонда никоҳ ёшига етмаган қизларни эрта турмушга бериш ҳолларига эътибор кучайтирилган. Ўзбекистон Хотин-қизлар қўмитаси маҳаллий идоралар билан биргаликда 160 та вақтли никоҳларнинг олдини олган.


Бугун – Матбуот ва оммавий ахборот воситалари ходимлари куни... | KITAB.UZ\nБугун – Матбуот ва оммавий ахборот воситалари ходимлари куни…\nБугун – Матбуот ва оммавий ахборот воситалари ходимлари куни\nКитоб шаҳри марказининг бундан эллик-олтмиш йил олдинги қиёфаси ҳақида тасаввур қилмоқчи бўлган киши Абдуазиз Холиқовни қидириб қолади. Негаки Абдуазиз ака Китоб тумани яқин тарихининг жонли шоҳиди, қаерда қачон нима қурилган, қаерга кимлар келган, раҳбарият нималарни амалга оширган, барини суратларда муҳрлаган. Унинг архивида ўша пайтдаги республика раҳбари Шароф Рашидов, Ўзбекистон Қаҳрамони Абдулла Орипов бошқа таниқли ижодкорлар, санъаткорлар, раҳбарларларнинг ҳеч қаерда эълон қилинмаган сувратлари бор.\nНафақат таниқли инсонлар, балки Китоб шаҳри марказининг олтмишинчи, етмишинчи йиллардаги кўриниши акс этган суратлар ҳам Абдуазиз аканинг бисотидан жой олган. Туман ҳокимлиги биноси ўрнидаги Қўрғон, Қўрғоннинг рўпарасидаги қадимий ҳаммом, ҳаммом ёнидаги мўъжазгина почта биноси, Қўрғоннинг ён томонидаги савдо дўкони, автобус тўхташ жойи, эски тор йўллар, онда-сонда учрайдиган машиналар ва ҳоказо. Ҳатто Абдуазиз ака туман марказининг олдинги ва бугунги кўринишини муқояса қилиб, “Китоб: кеча ва бугун” номи остида кўргазма ҳам ташкил этган.\nАбдуазиз акага хос хислатлардан бири унинг ижодкорлигидир. Туширган суратларининг ҳар бири жонли, мазмунли. Аслида у фаолиятининг бошидаёқ фотографиянинг шунчаки нусха кўчириш эмас санъат эканини англаган. Ўз ишига ижодкорона ёндошган. Айниқса, табиат манзаралари акс этган суратларида ижодий қобилияти яққол намоён бўлган. Қуёшнинг чиқиши-ю ботиши, уфқ қизариши, ёмғир ёғиши, осмонни булутлар қоплашида шунчаки табиат ҳодисасини эмас, бетакрор гўзалликни илғаган. Бундай лаҳзаларни суратларда муҳрлаб, фото санъати кучи билан кимнингдир қалбида чўкиб ётган ҳайрат туйғуларини уйғотиб юборган. Абдуазиз аканинг “Мармар қўшиқлари” туркум ишлари, “Булутлар оғушида” ва бошқа кўплаб суратларида бетакрор ҳолат, бетакрор манзара акс этган. Шунинг учун ҳам унинг ижоди тан олинди, суратлари республиканинг қатор газеталари ва журналларида чоп этилди. Туман газетасида мунтазам ёритилди. У Ўзбекистон Журналистлар уюшмаси аъзоси бўлди.\nБулар-ку суврат, Абдуазиз ака воқеа ва ҳодисаларни кинотасмаларда ҳам муҳрлаб, нафақат туманда, вилоятда ҳам биринчилардан бўлиб кинофильм олишни бошлаб берган. Айниқса, унинг “Қарши чўли – Ватан гули” “Варганза анорлари”, “Китоб манзаралари”, “Қримга саёҳат” мавзуидаги фильмлари жуда ҳаётий чиққан. Кино санъати соҳасидаги фаолияти билан республика ёш киноҳаваскорлар танловида ғолибликни қўлга киритган.\nШу тариқа Абдуазиз ака 70 йиллардаёқ ҳаваскор киночи сифатида танилди. Ёшлар уйида болаларга фото ва кино тўгаракларига раҳбарлик қилиб, ўнлаб шогирдлар тайёрлади. Уларни касбга йўналтирди, дарсдан ташқари вақтларини мазмунли ўтказишларини таъминлади. Абдуазиз ака бошлиқ тўгарак аъзолари Марказий Осиё мамлакатлари ўртасида ўтказилган ёш киноҳаваскорлар фестивалида муваффақиятли иштирок этишди. Унга Ўзбекистон халқ таълими аълочиси кўкрак нишони берилди.\nКейинчалик Абдуазиз Холиқов тумандаги йирик тадбирлар, тантаналар, байрамларни видиотасвирларда муҳрлай бошлади. У биз учун одатдаги кун бўлиб туюлган бундай дамлар вақт ўтиб Китобнинг тарихига айланишини яхши билган ва шунинг учун архивида айни пайтда фотосуратлар, кинотасмалар билан бирга видиотасвирлар ҳам талайгина.\nАбдуазиз ака Китоб туманида 1996-1998 йилларда телевидение фаолиятини йўлга қўйганини алоҳида таъкидлашга тўғри келади. Қисқа фурсатда телевидение орқали туман ҳаётига оид эсда қоларли кўрсатувлар тайёрлашга муваффақ бўлди. Айниқса, китоблик хотин-қизлар ҳаёти ёритилган “Саодат” телеойномаси ўз мухлисларини топиб олди. Замондошларимиз фаолияти, ибратли оилалар ҳаёти, хотин-қизларнинг ижтимоий-сиёсий фаолликларини ошириш билан боғлиқ ва бошқа ўнлаб тадбирлар ойноманинг бош мавзулари эди.\nАбдуазиз аканинг навбатдаги иши Санъат саройи орқа томонида мўъжазгина музей ташкил этгани бўлди. Музейда туманнинг яқин тарихини акс эттирувчи ўнлаб фотоларни жойлаштирди.\nЎз соҳасида Абдуазиз аканинг шогирдлари жуда кўп. Унинг қобилиятли шогирдлари орасида фарзандлари Адҳамжон билан Ойбек ҳам бор. Отадаги ижодкорлик ўғли Адҳамжонга ҳам юққан. Адҳамжоннинг бисотидаги суратлар орасида Китоб табиати манзараларининг ўзи бир альбом.\nШу кунларда улар оталари бошчилигида ташкил этилган “Камалак” фотостудияси орқали элга хизмат қилиб келишмоқда.\nЎзбекистон Ёзувчилар ва Журналистлар уюшмаси аъзоси


ahlisunnat.com-Намоз-Нофила намозлар-Духо (чошгоҳ) намози\nДухо (чошгоҳ) намози\nСавол: Чошгоҳ намозининг аҳамияти қандай ва қачон ўқилади?\nЖавоб: Чошгоҳ вақти шаръий кундузнинг тўртдан бири ўтгандан кейин бошланиб, завол вақтигача давом этади. Яъни қуёшнинг пастки қавси зоҳирий уфқ ҳаттидан бир найза бўйи кўтарилган пайтдан ёки қуёш ҳақиқий уфқдан 5°С баландликка кўтарилганидан кейин бошланадиган вақт бўлиб, кароҳат вақтининг тугаганидан дарак беради. Масалан, 5 мартда Туркистонда имсок вақти 06:07да, шом 19:28да. У ҳолда шаръий кундуз 13 соат 21 дақиқани ташкил қилади. Бунинг тўртдан бири: 3 соат 20 дақиқа. Буни имсок вақтига қўшсак, 9:27 бўлади. Демак, Чошгоҳ вақти шу пайтдан бошланиб, деярли ишроқ вақтига тўғри келади. Чошгоҳ намози мана шу вақтдан то пешинга 20 дақиқа қолгунча ўқилади. (Қисқача айтганда, чошгоҳ вақти - қуёш чиққандан 50 дақиқа ўтгач бошланиб, пешинга 20 дақиқа қолгунгагача бўлган вақтдир.)\nЧошгоҳ вақтида камида икки ракат намоз ўқиш жуда савобли. Ҳадиси шарифларда марҳамат қилиндики:\n“Кунда икки ракат чошгоҳ намозини ўқиган кишининг гуноҳлари денгиз кўпигидек бўлса ҳам авф этилади.”(Ибн Можа, Термизий, Абу Довуд)\n“Ҳар бир одамнинг вужудида бўғинлар сони қадар садақа бериши керак. Субҳоналлоҳ, Алҳамдулиллоҳ, Ла илоҳа иллаллоҳ ёки Аллоҳу акбар дейиш ҳам садақадир. Яхшиликни тавсия қилиш, ёмонликка моне бўлишга уриниш ҳам садақа ҳисобланади. Икки ракат чошгоҳ намозини ўқиш эса бутун буларни ўзида жамлаган.” (Муслим)\n“Кунда икки ракат чошгоҳ намозини ўқиган одам туғилган кунидагидек гуноҳсиз бўлади.” (Абу Яъло)\n“Икки ракат чошгоҳ намозини ўқиган киши ғофиллардан бўлмайди. Тўрт ракат ўқиган обидлардан бўлади. Олти ракат ўқиса, бу намоз ўша куни унга кофийдир. Саккиз ракат ўқиган мосивони тарк этиб, итоат қилган қуллардан ёзилади. Ўн икки ракат ўқиган эса жаннатда махсус кўшкка эришади.” (Табароний)\n“Жаннатнинг бир Духо дарвозаси бор. Бу дарвозадан фақат чошгоҳ намозини ўқиганлар киради.”(Табароний)\n“Икки ракат чошгоҳ намози қабул қилинган бир ҳаж ва умрага бадалдир.” (Абушшайх)\nПайғамбаримиз душман устига юборган аскарлари қисқа вақт ичида ғолиб бўлиб, мўл ғанимат билан уйларига қайтдилар. Бу аскарларга ҳавас қилганларни кўриб айтдиларки: “Сизларга ундан ҳам қисқа, янада кўп ғанимат келтирадиган ва янада тез уйга қайтарадиган жиҳод йўлини кўрсатаман. Чошгоҳ намози учун масжидга борган киши кам жанг қилиб, кўп ғанимат олган ва тезда уйига қайтган бўлади.” (И.Аҳмад)\n“Икки ракат чошгоҳ намозини ўқиш мен учун фарздир.” (И.Аҳмад)\n“Икки ракат чошгоҳ намозини ўқиган киши вужудининг закотини тўлаган бўлади.” (И.Асокир)\n“Радд-ул-мухтор” китобида “Чошгоҳ намозини ўқишда давом этган киши шаҳид бўлиб вафот этади” дейилган.\nИмоми Шароний ҳазратлари “Чошгоҳ намозини ўқишда давом этганларга жин тегмайди” деган.\nЧошгоҳ намози нофила намоздир. Қазоси бор киши қазоларини ўтамагунича нофила намозлари қабул бўлмайди. Аввало қазосини ўташи керак. Қазо намоз қарзи бўлган одам чошгоҳда чошгоҳ (Ишроқ, Духо) намозини ўқимоқчи бўлса “Илк қазога қолган бомдод (пешин, аср, шом, хуфтон) намозининг фарзини ва чошгоҳ намозини ўқишга” деб ният қилса, ҳам қазоси ўталган, ҳам чошгоҳ намозини ўқиган бўлади. (Радд-ул-мухтор)\nСавол: Духо, чошгоҳ, ишроқ намозлари қачон бошланади ва қачонгача ўқиш керак?\nЖавоб: Духо - чошгоҳ деганидир. Олимларнинг кўпи ишроқ намозининг ҳам чошгоҳ намози эканлигини билдирганлар. “Саодати абадия” китобида айтиладики:\nДухо вақти бўлганда икки ракат “Ишроқ намози” ўқиш суннат. Бу намозга “Чошгоҳ намози” ҳам дейилади.\nИшроқ вақти ҳайит намози ўқиладиган вақтдан бошланади. Пешинга 20 дақиқа қолгунча давом этади.\nҚусуф ва хусуф намозлари


Ҳафталик башоарт: саёҳат учун қулай фурсат - Darakchi\nҲафталик башоарт: саёҳат учун қулай фурсат\nМУНАЖЖИМЛАР БАШОРАТИ 25.06.2018, 10:36\nҲафта бошидаёқ ҳамкорлар билан муҳим шартномалар имзолайсиз. Ҳеч хавотир олманг, уларни амалга оширишда ортиқча қийинчилик бўлмайди. Cизни қўллаб-қувватловчиларнинг ёрдамини рад этманг. Ишингизда кутилмаган янгиликлар бўлиши эҳтимоли бор.\nБўйдоқ «ҳамал»лар муҳаббатини учратади. Ҳафта сўнгида оилавий саёҳатга чиқишингиз мумкин.\nСавр буржи соҳиблари мақсадга эришиш учун тинимсиз меҳнат қилишига тўғри келади. Тўсиқ ва ғовлардан ҳеч чўчиманг. Шунда муаммоларни осонгина ҳал этасиз. Бунинг учун сизда истеъдод ҳам, иқтидор ҳам етарли. Фақат ақл билан иш тутсангиз, бас.\nИш билан бўлиб шахсий ҳаётни ҳам унутиб қўйманг. Чунки оила ишдан кўра муҳим. Фарзандларингизни кутилмаган «сюрприз»лар билан хурсанд қилинг.\nБу ҳафта бизнес ҳамкорлардан кўплаб фойдали таклифлар тушади. Натижада, анчадан бери режалаштирган мақсадингизга эришасиз. Фақат шошилмай, вақтингизни тўғри тақсимласангиз, барча юмушларни осон бажарасиз.\nПайшанба куни ажойиб харидлар қилиб, оила аъзоларингизни хурсанд қиласиз. Шанба ва якшанба кунлари кўпдан бери кўришмаган дўстларингиз ташрифидан бошингиз кўкка етади.\nБизнес ҳамкорларингиз билан муҳим шартномалар имзолаб, моддий аҳволингизни яхшилаб оласиз. Фақат сиздан ҳиссиётларга берилмай, ишга масъулият билан ёндашиш талаб этилади. Шунда ён-атрофдагиларнинг сизга бўлган ишончи ортиб, ҳурмат қозонасиз.\nҲафтанинг иккинчи ярми дам олиш учун қулай фурсатдир. Бундан унумли фойдаланинг. Балки оила аъзоларингиз билан тоғ-ён бағирларига сайрга чиқарсиз.\nОлдингизга катта мақсадлар қўйгансиз. Уларни амалга ошириш учун кучингизга ишонинг. Ҳеч иккиланмай дадил қадам ташланг. Акс ҳолда, ҳамма нарсадан қуруқ қолишингиз мумкин. Бизнес ҳамкорлар билан шартнома имзолашда ҳеч иккиланманг. Улар сизнинг таклифларингизни бажонидил қабул қилишади.\nСаломатлигингиз безовта қилса, ортга сурмай, ўз вақтида шифокорга мурожаат этинг.\n«Сунбула»лар ҳафта бошида кўплаб муҳим учрашувларда иштирок этишади. Бу келажакда, албатта, ижобий самара беради. Моддий ҳолатларини ҳам анча яхшилаб олишади. Кўпдан бери ечимини кутаётган муаммоларини ҳам ҳал этишади.\nҲафтанинг иккинчи ярмида бироз зиддиятларга дуч келишингиз мумкин. Уларни ҳал этишда дўстларингиздан маслаҳат сўранг.\nБу ҳафта «мезон»лар учун бизнесда янги босқич бошланади. Натижада, мўмайгина даромадга эга бўлиш мумкин. Иш билан бўлиб саломатлигингизга ҳам беэътибор бўлманг. Ўз вақтида овқатланинг. Ошқозонингиз билан боғлиқ жиддий муаммолар бўлиши мумкин.\nШанба — харидлар учун қулай кун. Дам олиш кунларини фарзандларингиз даврасида ўтказинг.\nБу ҳафта «ақраб»лар ортиқча харажатлар қилмагани маъқул. Акс ҳолда, моддий томондан қийналиб қолишади. Ҳафтанинг иккинчи ярмида саёҳат кутилмоқда. Бир олам таассуротлар билан қайтасиз. Яна қўшимча даромад қилиш имкони ҳам туғилади. Бундан унумли фойдаланиб қолинг.\nМазкур ҳафтада «қавс»ларга омад кулиб боқади. Ҳафта бошидаёқ молиявий аҳволингиз яхшиланиб, қўшимча «сюрприз»ларга эга бўласиз. Ҳафтанинг иккинчи ярмида ҳамкорлар билан фойдали шартнома имзолайсиз. Ҳафта сўнгида олис сафарга чиқмаганингиз маъқул. Дам олиш кунлари оилавий кўнгилочар масканларга боринг.\nБу ҳафта ҳаммаси ўзингизга боғлиқ. Ишонч билан дадил ҳаракат қилсангиз ҳар бир ишда муваффақият қозонасиз. Ҳамкасбларингиз ҳам сизни қўллаб-қувватлашади. Ишда баъзи тартибсизликлар сабаб, зиддиятларга дуч келишингиз мумкин. Ҳушёрроқ бўлсангиз бунинг олдини оласиз. Иш билан бирга ўз вақтида дам олишни ҳам унутманг.\nБизнес ҳамкорлар билан кўпдан бери режалаштириб қўйган ишларингизни амалга ошириб, мўмайгина даромадга эга бўлишингиз кутилмоқда. Ҳафтанинг иккинчи ярмида синовлардан муваффақиятли ўтиб, ғояларингизни амалиётга татбиқ этасиз. Бунда раҳбарият ҳам сизни қўллаб-қувватлайди. Дам олиш кунлари меҳмонга боришингиз мумкин.\nҲафта бошида кўпроқ вақтингизни ташкилий ишларга ажратасиз. Ишдаги муаммоларни ҳал этиб, муваффақиятларга эришасиз. Фақат шошиб, қарор қабул қилманг. Оила аъзоларингиз ҳам ютуқларингиздан хурсанд бўлишади.\nҲафтанинг иккинчи ярмида муҳим шартномалар имзолайсиз. Дам олиш кунлари оилавий саёҳатга чиқишингиз кутилмоқда.


Бирга қўрқмаймиз: Шаҳар кўчаларини аёллар учун хавфсиз қилиш йўллари • NeMolchi.uz\nBosh sahifa Jabrlanganlarga maslahat Бирга қўрқмаймиз: Шаҳар кўчаларини аёллар учун хавфсиз қилиш йўллари\nБирга қўрқмаймиз: Шаҳар кўчаларини аёллар учун хавфсиз қилиш йўллари\nЖамоат жойларда аёлларни ҳимоя қилишга қаратилган ташаббуслар\nРИО-ДЕ-ЖАНЕЙРОДАГИ ЖИН КЎЧАЛАР. Қоронғу тушиши билан бу шаҳар дўстона қиёфасини йўқотади. Кўчаларида юриш чиндан ҳам қўрқинчли бўлиб қолади. Айниқса, аёллар учун. Ёлғиз бўлсанг, ундан-да ёмон. Орқангда кимдир ҳуштак чалади, совуқ терга тушасан, бу вазиятдан фақат қочиб қутилиш мумкинлигини англайсан. Қуёш ботгандан кейин уйга етиб олиш қийинлашаверади. Сени: «Эхтиёт бўл!» — деб огоҳлантиришади, сен эса аёл танасида туғилганинг учун минг афсуслар чекасан.\nЎша куни тун қоронғусигача қолиб кетиб, бошқа кўчага кириб кетибман. Кимдир ортимдан бақирди, лекин мен португалчани яхши тушунмасдим. Бир пайт ёшлар олдимга яқинлашди. Улар ичидан бир қиз чиқиб, Риода тунда ёлғиз юриш хавфли эканлигини айтди. Ёшлар мени метрода манзилимгача олиб бориб қўйишди. Улар Бразилиядаги «Vamos juntas?» («Бирга кетамизми?») номли гуруҳ аъзолари экан.\nУни ташкил қилган бразилиялик ёш журналист қиз ҳар куни дарслардан уйга кеч қайтади. Атрофни кузатса, уйига кеч қайтадиган аёллар кўп. Шунинг учун Фейсбук тармоғида ёрдам саҳифасини ташкил этди: унинг маслаҳатига кўра, уйига ҳар куни бир хил йўналиш бўйича қатнайдиган аёл-қизлар бир-бири билан танишиб, ёлғиз ҳаракатланишдан халос бўлишлари мумкин. Ҳар ҳолда икки аёлга ҳужум қилиш ҳолатлари камроқ, қўрқиб ёлғиз кетишдан кўра, бу анча хотиржамлик беради. Икки кун ичида журналист қизнинг бу саҳифаси 10 минг лайк йиғди. Бошқа қизлар ҳам ундан руҳланиб, бир-бири билан дўст тутинди ва тунда кўчада ёлғиз юришдан қутилди.\nБугун Фейсбукдаги «Vamos juntas?» саҳифасига 300 минг марта лайк босилган, лойиҳанинг сайти ҳам бор. Яқинда шаҳарнинг қоронғу ва таҳдидли кўчалари ҳақида аёлларга маълумот берувчи илова пайдо бўлади.\nДунёнинг бошқа давлатларида ҳам бу каби ҳаракатлар бор. Масалан, АҚШ ва бир қатор Европа давлатларида аёллар ҳуқуқларини ҳимоя қилувчи махсус муассасалар, халқаро ташкилотлар ишлайди. Улардан бири «Шаҳарлардаги аёллар» номли ташкилот бўлиб, жамоат жойларида аёллар хавфсизлиги масаласи билан шуғулланади. Кўчаларда аёллар ҳуқуқларини ҳимоя қилишга қаратилган машҳур Европа лойиҳаларидан бири – аёллар учун автомобил тўхташ жойларидир. Бундай масканлар Германия, Австрия ва Швейцарияда бор. Улар яхшироқ ёритилади ва одам гавжум кўчаларга яқин жойлашган. Ушбу ташаббусни Хитой ва Жанубий Корея ҳам қўллаб қувватлаган ва кўчаларини аёллар учун яна-да хавфсиз қилишга эътиборни қаратган.\nАммо аёлларни кўчалар ҳамда жамоат жойларда ҳимоя қилиш лойиҳалари асосан ривожланаётган давлатларда кенг тарқалган. БМТ ҳузурида «БМТ Аёллар» тузилмаси ишлайди, у ҳам кўчаларда аёлларни ҳимоя қилиш билан шуғулланади. «БМТ Аёллар» ташкилоти шаҳар ҳокимлари, аёллар жамиятлари, бизнес мактаблари билан ҳамкорлик қилади. Ташкилот мутахассислари жинсий камситиш, жинсий зўравонликка қарши курашиб, аёллар ташаббусларига ҳомийлик қилади.\nАёллар муаммосини «жамият орасида муҳокама қилмасдан» туриб, ечиб бўлмайди. Айнан мана шундай фикрни илгари сурувчи яна бир йўналиш Қоҳирадаги «Harassmap» ташкилотидир. Унинг асосчиси Миср аёллари ҳар куни дуч келадиган камситилиш ҳолатларига қарши чиқиб, волонтёрларни йиғиш орқали, аҳоли орасида тушунтириш ишларини олиб боради, зўравонлик ҳолатларининг салбий оқибатлари уларнинг ижтимоий тармоқлардаги саҳифаларида ҳам ўз ифодасини топган.Ташкилот фаоллари зўравонлар жазосиз қолмасликлари учун турли ечимларни илгари суришади.\nҚоҳирадаги Crime Prevention Through Environmental Design халқаро ташкилоти «Шаҳарларда кўзлар бор» («eyes on the street») номли ташаббусни илгари сурган. Ташкилот ушбу лойиҳага асосан, шаҳар кўчаларининг хавфсиз дизайнини яратади. Деразалардан аҳоли қараб турса, кўчалар ёритилган, фонуслар ёқилган бўлса, жиноятчилар учун зўравонлик қилишга шароит қолмайди, натижада жиноят камаяди, йўловчи аёллар эса ўзларини хавфсизроқ ҳис қилади. Қоҳиралик фаоллар ресторан, кафе ишчилари, таксичилар, дўкон сотувчилари ва кўчада кўп бўладиган инсонларни огоҳликка чақириб, уларни «кўчадаги кўзлар» бўлишга ундайди. «Harassmap» фаолларининг айтишича, уларнинг саъй-ҳаракатлари туфайли, камситиш ва гендер зўравонлик масалалари бугунги кунда давлат даражасигача чиқяпти. Қолаверса, оддий аҳоли орасида ҳам тушунтириш ишлари фаол олиб борилади. Шунингдек, камситилиш ҳолатларига оид махсус интерактив харита ишлаб чиқилган. Унда аёллар қайси ҳудудда камситилганини ҳуфёна сўзлаб бериши мумкин. Харитага ташриф буюрувчи инсонлар эса қайси ҳудуд кўпроқ хавфли эканини кўришади. Фаоллар ушбу статистикани полиция ходимларига ҳам маълумот тарзида тақдим этишади. Бундай лойиҳалар Бангладеш, Непал ва Филиппинда ҳам бор.\nЖамоат жойларда аёлларни ҳимоя қилишнинг яна бир усули – эркаклардан ҳоли масканларни яратиш. Масалан, Ҳиндистоннинг Мумбай ва Дели шаҳарларида бир вақтлар аёллар поездлари, вагонлари ва ҳатто таксилари ҳам ишга туширилган. Аёлга шаҳар бўйлаб хавфсиз ҳаракатланиш имконини берган ушбу транспорт воситалари оммалашиб кетди. Бу лойиҳалар эркакларнинг ҳам аёлларга бўлган қарашини яхши томонга ўзгартирди, нозик жинс вакилларига бўлган ҳурматини оширди. Бугунги кунда худди шундай поезд ва такси хизматлари араб давлатлари, Япония, Малайзия, Индонезия, Бразилия, Мексикада бор.\nҲиндистонда жинсий зўравонлик муаммоси ҳали тўлиқ ўз ечимини топгани йўқ. 2013 йилги статистикага кўра, мамлакатда ҳар куни 92та жинсий зўрлаш ҳолатлари қайд этилган. 2012 йилда эса давлатда аёллар хавфсизлигини таъминлаш талаби билан намойишлар уюштирилди. Ўшанда йигирма уч ёшли қизнинг бир гуруҳ эркаклар томонидан зўрланиши оқибатида, қиз олинган жароҳатлар натижасида вафот этганди. Намойишлардан кейин ҳукумат қонунга бир қатор ўзгартиришларни киритди, жинсий зўравонлик учун жавобгарликни кучайтирди. Бир нечта шаҳарларда зўравонлик қурбонлари учун тезкор алоқа телефонлари ташкил этилди. Аммо Ҳиндистонда катта шаҳарларнинг кўчалари ҳали ҳам хавфсиз эмас. Аслида шаҳар инфратузилмасининг ўзи аёллар хавфсизлиги борасида анча-мунча ўзгаришларга муҳтож.\nҲиндистонда олти йил илгари «Let’s Colour» номли самарали лойиҳа ишга тушди. Лойиҳа доирасида шаҳар кўчаларидаги абгор уйлар, хунук кўриниш касб этадиган чиқиндихоналар тартибга келтирилади. Айниқса, уй деворлари ёрқин рангларга бўялади. Бундан мақсад, кўчалардаги қора ранглар, тунд шароитни ёрқинроқ тусга алмаштириш. Чунки тартибсиз кўчалар, қинғир-қийшиқ уйлар, ёрилган деворлар, синган ойналар ҳар доим жиноят оламининг белгилари бўлиб келган. Мана шу муҳитни йўқотиш орқали, лойиҳа аёлларни ҳимоя қилишга ва жинсий зўравонликни камайтиришга ўз ҳиссасини қўшади. Зеро, ёрқин рангларга қараган инсонлар қалбида оз бўлса-да, эзгулик нури уйғонишига умид бор.\nНамойишларга сабаб бўлган зўрланган қиз воқеасидан кейин, ҳинд дастурчилари смартфонлар учун VithU иловасини ишлаб чиқишди. Шошилинч вазиятда илова тугмаси босилса, смартфон автоматик тарзда дўстлар ёки оила аъзоларга қўнғироқ қилади ва телефон эгасининг жойлашув манзилини юборади. Россияда ҳам шунга ўхшаш Nimb лойиҳаси ишга туширилган. Бу каби иловаларнинг мақсади инсонга бўлган тажовуз ҳолатларини камайтириш. Ўзбекистонда бундай лойиҳалар ҳали амалга оширилмаган.


«Жуда кўп». Амирхон Умаров бир ойлик даромади ҳақида маълумот берди - 21 Декабря 2021 - Yangiliklar Olami - www.SherlarUz.CoM - SMS SHERLAR, SEVGI SHERLARI, YANGI\nГлавная » 2021 » Декабрь » 21 » «Жуда кўп». Амирхон Умаров бир ойлик даромади ҳақида маълумот берди\n«Менинг даромадим фақат ойлик маошдан иборат эмас», — дейди бошловчи\nТелебошловчи, журналист Амирхон Умаров YouTube’даги «Subyektiv» лойиҳасига берган интервьюсида бир ойлик даромади ҳақида гапирди.\nУнинг сўзларига кўра, даромати фақат ойликдан иборат эмас. Телебошловчи телеканалдан оладиган даромади 3 миллион сўм атрофида эканини айтди. Амирхон Умаровнинг ўзининг шахсий production’и бор. Унда 10 дан ортиқ лойиҳалар қилади. Улардан баъзиларининг рейтинги унчалик баланд эмас. Рейтинги баланд лойиҳалар эса қолганларини қоплаши мумкин.\n«Менинг даромадим фақат ойлик маошдан иборат эмас, яъни компаниялар билан ҳам ишлайман. Қўшимча даромадларим бор. Катта ишда ишлайдиган одамлар ойлигини сўрасангиз, ‘3 миллион сўм’, дейди. Менинг ойлигим қайсидир маънода шу атрофда, лекин қўшимча даромадларим бор. Чунки битта жойда ишламайман. Ишим жуда кўп. Продуcтион ўзимники бўлгани учун катта пул айланиши мумкин. Лекин ҳамма пул менинг чўнтагимга бўлади деганимас. Мисол учун, ўнта лойиҳам бўлса, биттаси қолганини қоплаши мумкин. Чунки уларнинг рейтинги жуда юқори эмас ёки ҳомийлар жалб қилинмаган. Жамоамда юзга яқин одам ишлайди. ‘Амирхон Умаров шоуси’, ‘Репортёр’, ‘Muzqaymoq party’, ‘Жиддий болалар’, ‘Қафасдаги гўзаллик’, ‘Мендирман’ ва янги реалитй-шоу, ‘Ақлвой’га янги лойиҳа, мактаб ҳақида янги кўрсатув қиляпмиз. Ундан ташқари, иккита сериал ҳам бор», — дейди бошловчи.\nКатегория: SHOU BIZNES YANGILIKLARI / ШОУ БИЗНЕС ЯНГИЛИКЛАРИ | Просмотров: 34 | Добавил: Sherlaruz.CoM | Теги: #Yangilik, #xabarlar, #habarlar, #ahborot, #новости, #uznews, #newsuz, #news, #Yangiliklar | Рейтинг: 0.0/0


Россияда қулликда яшаган ўзбекистонлик аёл: «Эрим мени ва бошқа хотинларини мебель каби ижарага берган» - 11 Августа 2020 - Блог - WWW.SHERLAR.ORG - SMS SHERLAR, SEVGI SHERLARI, YANGI\nГлавная » 2020 » Август » 11 » Россияда қулликда яшаган ўзбекистонлик аёл: «Эрим мени ва бошқа хотинларини мебель каби ижарага берган»\n«Global Slavery Index» маълумотларига кўра, 2018 йилдаги ҳисоб-китоблар бўйича Россияда 794 минг нафар одам қуллик ва одам савдоси қурбонига айланган. Мамлакат бу борада дунёда 64-ўринни эгаллайди. Россияга асосан Марказий Осиё давлатларида яшовчи меҳнат муҳожирлари келади. Улар қурилиш, коммунал хизматлар ва бошқа соҳаларда мажбурий меҳнатга жалб қилинади, деб ёзмоқда «Daryo» «Cabar asia» маълумотига асосланиб.\nРоссия меҳнат конфедерацияси ҳуқуқшуноси Олег Бабичнинг айтишича, рейтингларда рақамлар реал ҳолатни акс эттирмайди.\nБабичнинг сўзларига кўра, кўплаб мигрантлар қул ўрнида ишлайди ва жамоатчилик бу борада етарли маълумотга эга эмас. Аксарият одамлар бу ҳақда гапириш ва жонини хатарга қўйишни истамайди. Юристнинг фикрича, Россияда 1,5 миллиондан зиёд меҳнат муҳожирлари ноқонуний фаолият олиб боради ва уларнинг 60 фоизи қулликка маҳкум.\nРоссияда «Альтернатива» қулликка қарши волонтёрлар ҳаракати асосчиси ва еткачиси Олег Мельников 9 йилдан буён жамоаси билан биргаликда одам савдоси қурбони бўлган инсонларни излаш ва уларни қулликдан озод қилиш билан шуғулланиб келади.\nУнинг сўзлаб беришича, ушбу даврда жамоа Марказий Осиё давлатларидан келган 20 минг нафарга яқин муҳожирга ёрдам қилган.\n«2011 йилда танишларимдан бири мурожаат қилиб, Доғистондаги қариндошини қулликдан қутқаришни сўради. Мен унга йўқ дея олмасдим. Доғистонда беш кишини — икки нафар аёл ва уч эркакни қулликдан озод этдик. Шундан кейин бу каби иллатлар қурбонига айланганларга ёрдам беришга қарор қилдим», — дейди Мельников.\nВолонтёрлар етакчиси кўпчилик гуруҳдан ёрдам сўраши, бироқ ҳаммага ҳам кўмак бериш имконияти йўқлигини айтган.\nМельниковнинг айтишича, Россияга асосан Қирғизистон ва Ўзбекистон фуқаролари қул сифатида келиб қолади. Қозоғистонлик кўплаб қизлар ва аёллар эса Баҳрайн ҳамда БААга фоҳишалик қилишга мажбурлаб жўнатилган.\nҲикоя қилинишича, 2020 йил 20 февралда ўзбекистонлик Қадрия исмли аёл турмуш ўртоғининг таклифи билан Ўзбекистондан Россияга келган. Оила Москвадаги ижарага олинган квартирага жойлашган ва бошқа қўшнилар билан бирга ҳаёт кечира бошлаган.\nКейинчалик аёлнинг эри Жаъфар хотинини жиддий назорат қилиб, уйдан чиқармасликка ҳаракат қила бошлаган, патентни расмийлаштириш учун унинг паспортини олиб қўйган ва қайтариб бермаган. Сўнгра уни пластик контейнерлар ишлаб чиқарувчи заводга ишга олиб борган ва Қадрия у ерда ишлаб маошини қўлига ушлаб ҳам кўрмаган.\n«Ўтган давр оралиғида бир неча марта ижара уйдан қочишга ва эримдан яширинишга уриндим, лекин у ҳар сафар мени излаб топар ва ортга қайтарарди. Икки марта ўз жонимга қасд қилдим. Охир-оқибат яширин равишда эримни телефонидан онамга қўнғироқ қилиб, ёрдам сўрадим.\nУ нафақат мени, балки яна бошқа хотинларини ҳам шундай ишлатар экан. Бу ҳақда Москвага келганимда билдим, у аёлларни мебелдек ижарага берарди. Биз қаерда ишла дейишса, ўша ерга бориб меҳнат қилардик, қилмаган ишимиз қолмаган. Россияда бу каби ишлар билан шуғулланадиган жиноий гуруҳлар бор, эрим улардан бири билан ҳамкорлик қиларди», — дейди ўзбекистонлик аёл.\nҚадриянинг онаси Ўзбекистондаги «Истиқболли авлод» ташкилотига мурожаат қилиб, улар орқали «Альтернатива» ҳаракати билан боғланган.\nМосква шаҳри ички ишлар бошқармасининг ахборот хизмати берган маълумотларга кўра, пойтахтда «қуйи мафия» гуруҳи бу каби жиноятларни амалга оширади. Хайр-садақа сўровчи гадойларнинг 40 фоизи куч ишлатиш йўли билан ушлаб турилади ва улар асосан егулик учун ишлайди. Кўпинча бу ишга Россия вилоятларидан келган кишилар ҳамда ишсиз қолган меҳнат муҳожирлари жалб қилинади.\nЧақалоғи доим ухловчи оналарни «Мадонна» дейишади. Мадонна қўлидаги бола ҳамиша уйқу дори ёки алкогол таъсирида бўлади, гўдак уч ойдан ошиқ яшамайди.\nМафия болаларни қашшоқ оилалардан ёки бола ўғриларидан сотиб олади. Бир нафар гўдакнинг нархи, тахминан, 200 минг рубль (2782 АҚШ доллари). 2019 йилда Россияда умумий ҳисобда 500 нафарга яқин бола вафот этган, шундан 20-30 фоизини Марказий Осиёдан келган меҳнат муҳожирларининг болалари ташкил этади.\nРоссияда замонавий қуллик борасида расмий статистика мавжуд эмас, лекин экспертлар изсиз йўқолиб кетаётган мигрантлар сони йилдан йилга ўсиб бораётганини таъкидлаган.\nОлег Мельников ўзидаги маълумотларга кўра, мажбурий меҳнатга жалб қилинадиган бир нафар қулнинг нархи 15 минг рубль (210 АҚШ доллари) эканини билдирган.\nЭкспертларнинг қайд этишича, бу борада янги ҳуқуқий нормалар ёки қўшимча чора-тадбирлар ишлаб чиқиш зарур. Меҳнатга жалб қилинаётган қуллар ҳуқуқларини ҳимоя қилиш, изсиз йўқолган муҳожирларни излаш билан шуғулланадиган идора ёхуд ташкилотлар йўқ.\n«Каритас» маркази раҳбари Пётр Соколов қулликка маҳкум бўлаётган меҳнат муҳожирлари полицияга қўнғироқ қилиш ёки қочиб кетишга шароит юзага келса ҳам буни қилишга қўрқади.\n«Жиноятга умуман алоқаси йўқ мигрантнинг очилмаган ишлар статистикасини яхшилаш учун қамалиши билан боғлиқ ҳолатлар жуда кўп учраган. Улар полиция ходимларидан қаттиқ қўрқади. Аксарият муҳожирлар 5-6 йил давомида Россияда рўйхатдан ўтмасдан ноқонуний фаолият олиб боради. Уларга ортиқча муаммо керак эмас. Шунинг учун ҳам йилдан йилга қуллик тизими илдиз отиб кетяпти», — деган Соколов.\nОлег Мельниковнинг тахмин қилишича, коронавирус пандемияси бошланганидан кейин қуллар сони яна ўсиб кетиши мумкин. Унинг фикрича, Россияда карантин даврида 10 миллион нафар одамнинг ўз ишини йўқотгани, мамлакатда одам савдоси ҳамда қуллик янада авж олиши мумкинлигини кўрсатмоқда.\nКатегория: KUN YANGILIKLARI / ЯНГИЛИКЛАР / ХАБАРЛАР / HABARLAR / UZBEKISTAN 24 | Просмотров: 16 | Добавил: sherlarorg | Теги: #Yangiliklar, #newsuz, #новости, #Yangilik, #habarlar, #news, #xabarlar, #ahborot, #uznews | Рейтинг: 0.0/0


Ferrari биринчи тўрт ўриндиқли турбомоторли суперкарни тақдим қилди\n00:51 / 23.09.2016\nFerrari компанияси GTC4 Lusso суперкарининг янги модификациясини тақдим қилди. Бу модель номида T қўшимчасини олган. Янги машина италян маркасининг турбомотор билан жиҳозланган биринчи 4 ўриндиқли модели бўлди.\nFerrari GTC4 Lusso T 8 цилиндрли, 2,9 литрли турбомотор билан жиҳозланди. Двигатель 680 от кучига ва 760 Нм айлантириш онига ета олади. У икки илашишли 7 поғонали роботлаштирилган узатмалар қутиси билан бирга ишлайди.\nGTC4 Lusso T’нинг моторидан ҳаракатланиш фақат орқа ғилдиракларга берилади. Янги машинанинг оғирлиги 1740 кг га тенг ва у стандарт суперкардан 50 кг га енгилроқ.\nНорасмий маълумотларга кўра, машина жойидан 100 км/соат тезликка 3,5 сонияда эриша олади, максимал тезлиги соатига 320 км ни ташкил қилади.\nЯнги машина ён сирпанишларни назорат қилишнинг модернизациялашган тизимини олган. Сирпаниш вақтида электроника унинг кўрсаткичларини максимал мумкин бўлган қийматлар билан солиштиради ва зарурат бўлганда ҳайдовчига сирпанишни трекшн-назорат ва фаол орқа дифференциал ёрдамида назорат қилишга кўмак беради.\nМашинанинг сентябрь охиридаги Париж автосалонида илк намойиши бўлиб ўтади.\n18:14 / 10.10.2016\n19:44 / 30.09.2016


Ҳаж-2018 мавсуми якунланди\nМакка ва Мадина шаҳарларида жорий йилги ҳаж мавсуми жиддий, нохуш ҳодисаларсиз якунига етди. Бу ҳақда Саудия Арабистони Ташқи ишлар вазирлиги вакили Мино водийсида ўтказилган матбуот анжуманида маълум қилган.\nЗиёратчиларнинг тинчлиги ва хавфсизлигини таъминлаш учун нафақат Ички ишлар вазирлиги, балки фуқаро мудофааси ва куч тузилмаси ходимлари ҳам жалб этилди. Мавсум давомида офтоб уриши ва қаттиқ чарчаш туфайли тиббий ёрдам сўраб 10 мингта мурожаат бўлди.\nЖорий йилда Саудия Арабистонига ҳаж зиёрати учун 2 миллиондан ортиқ киши келди. Улардан 90 фоизи бошқа мамлакатлардан келган, дея хабар бермоқда “Россия 24”га таяниб Azon интернет нашри.\nДругие материалы в этой категории: « Қозоғистон бош муфтийси номидан Маккада дастурхон ёзилди\tТуркия жамғармаси 103 мамлакатда ҳайитлик тарқатди »


Дунёнинг энг ажойиб сув кўприклари (суратлар)\n01:38 / 06.12.2017\nСув кўприклари — сув каналлари узра қурилган кўприк тузилмалари, уларда нисбатан кичик кемалар навигациясини амалга ошириш мумкин. Улар дарёлар, темир йўллар ёки трассалар устидан қурилади. Кўп асрлар давомида акведуклар (канал орқали ўтган сув иншоотлари) шаҳарларни сув билан таъминлаш учун қўлланган бўлса-да, XVII асргача улардан ҳеч ҳаракатланиш воситаси сифатида фойдаланилмаган.\nЭътиборингизга энг машҳур уч сув кўпригини тақдим этамиз. Баъзи суратларга қараб, улар фотошопда ясалган деб ўйлаб қолиш мумкин. Бироқ бундай эмас, бу кўприклар реал ҳаётда мавжуд ва ўз вазифасини бажариб келмоқда.\nМагдебург сув кўприги (Magdeburg Water Bridge)\n1. Энг машҳур ва унутилмас сув кўприги Германиянинг Магдебургида жойлашган. Бу дунёдаги энг узун акведук, унинг узунлиги 918 метрни ташкил қилади.\n2. 2003 йилнинг октябрь ойида Магдебург сув йўллари тизимининг бир қисми сифатида очилган кўприк Эльба дарёсини кесиб ўтиб, Эльба-Хафель каналини Миттелланд-канал билан туташтиради.\n3. Эльба-Хафель ва Миттелланд каналлари аввал ҳам Магдебург шаҳри яқинида учрашган, бироқ Эльбанинг турли қирғоқларида, Эльбада сув сатҳи икки каналдагидан пастроқ бўлган. Шунинг учун бир каналдан бошқаси томон ҳаракатланувчи кемалар 12 километрли йўлни босиб ўтиши, шлюз ҳамда кема кранларидан фойдаланишга тўғри келган. Дарёдаги сув сатҳи пасайганида эса юк билан тўла баржалар учун бу вариант ҳам имконсиз бўларди.\n4. Германиянинг бирлашиши ва асосий сув транспортларининг қайта йўлга қўйилиши сув кўприги қурилишини устувор вазифалардан бири этиб белгиланишига сабаб бўлди. Ишлар 1997 йилда бошланди. Қурилиш 6 йил давом этди, унга 500 миллион еврога яқин маблағ сарфланди.\n5. Бугунги кунда сув кўприги Берлин дарё портини Рейн дарёсидаги кўплаб портлар билан бирлаштиради.\n6. Акведук Понткисиллте (Pontcysyllte Aqueduct)\n7. Акведук Понткисиллте 1795-1805 йилларда Буюк Британиянинг Рексемесида қурилган. Бунга сабаб - Саноат инқилоби даврида Эллесмер каналини Ди дарёси водийси орқали "ўтказиш", Денбиширнинг кўмир шахталарини миллий каналлар тизими билан бирлаштириш бўлган.\n8. Акведук ўша даврнинг энг аҳамиятли ютуқларидан бири бўлди. У 200 йил давомида Британиядаги энг узун ва баланд акведук бўлиб қолмоқда. 2009 йилда Понткисиллте акведуки ЮНЕСКО Жаҳон мероси рўйхатига киритилди.\n9. Акведук узунлиги - 307 метр, энига - 3,4 метр, чуқурлиги эса 1,6 метрни ташкил қилади. У 18 километрли акведуклар тизимининг бир қисми ҳисобланади.\n10. Акведук дарё узра 38 метр баландликда темир аркалар томонидан қўллаб-қувватланувчи қуйма пўлат бўлакларидан ташкил топган.\n11. Акведук қурилишида қуйма темир ва пўлатнинг ишлатилиши енгил ва кучли аркалар яратиш имконини берган.\n12. Канал кўмир қазиб олиш, металлни қайта ишлаш, оҳак ишлаб чиқаришнинг тез ривожланишига туртки бериб, XIX асрнинг Биринчи жаҳон уруши даврида минтақанинг иқтисодий фаровонлигига катта таъсир кўрсатган. Уэльс тоғларидаги сланец карьерлари ва қишлоқ хўжалиги ҳам канал ҳисобига ютган.\n13. Бугунги кунда каналда кўмир ва оҳак ташилмайди, у анча таниқли сайёҳлик маскани ҳисобланади.\n14. 1954 йилдан канал Британия сув йўллари бошқармаси томонидан навигация учун яроқли ҳолатда сақланиб, бошқарилади.\nБартондаги Бурилиш акведуки (Barton Swing Aqueduct)\n15. Бу Бурилиш акведуги — Буюк Британиянинг Бартонида, Ирвелл дарёсида жойлашган ҳаракатланувчи сув кўприги. У Брижуотер каналини Манчестер Шип канали орқали "ўтказади".\n16. Бурилиш механизми катта кемаларга Манчестер Шип канали орқали ўтиш, кичик тор қайиқларга эса - юқори қисмдан кесиб ўтиш имконини беради. Катта кема каналдан ўтиши керак бўлганда 100 метр узунлик ва 1450 тонна оғирликка эга темир кўприк 90 даражага бурилади.\n17. Кўприкнинг икки томонидаги шлюзлар 800 тонна сувни ушлаб туради. Канал қирғоқларидаги бошқа шлюзлар кўприкка яқин участкалардаги сувни ушлаб туради. Худди шундай, лекин йўл ҳаракатига мўлжалланган бурилиш кўприги, шу ерда, оқимдан бироз юқорида жойлашган.\n18. Бу акведук дунёдаги илк ва ягона бурилиш акведуги ҳисобланади. У Викториан қурилиш санъатининг ҳақиқий жавоҳиридир. 1894 йилда очилган кўприк аввалгидек мунтазам равишда ўз вазифасини бажариб келмоқда.\n19. Илгари бу сув кўприги ўрнида оддий ҳаракатсиз тош акведуги бўлган, у катта ўлчамли янги кемаларнинг ўтишига йўл қўймасди. Шу боис бурилиш кўпригининг қурилиши заруратга айланди.\n20. Бурилиш акведуги (чапда) ёпиқ позицияда Брижуотер ва Манчестер Шип каналларининг кесишувини амалга оширади. Йўл бурилиш кўприги - ўнг томонда.\nСурияда россияликлар ёрдамида қурилган кўприк атайлаб бузилган бўлиши мумкин


Журналистлар Муратов ва Ресса Нобель мукофотига сазовор бўлишди - xabar.uz\nЖурналистлар Муратов ва Ресса Нобель мукофотига...\n10.12.2021 23:03 0 1532\nФото: «ТАСС/Сергей Бобылев»\nРоссиялик журналист Дмитрий Муратов, «Новая газета» бош муҳаррири ва филиппинлик журналист Мария Ресса 2021 йил учун тинчлик бўйича Нобель мукофоти лауреатларининг медаль ва дипломлари билан тақдирланишди. Маросим 10 декабрь куни Норвегия пойтахти шаҳар ратушасида бўлиб ўтди ҳамда мукофотнинг YouTube видеохостингидаги расмий каналида намойиш этилди.\nМуратов ва Ресс 8 октябрь куни тинчлик бўйича Нобель мукофоти билан тақдирланишга қарор қилинганди.\nДмитрий Муратов — россиялик журналист, телебошловчи, «Новая газета» асосчиларидан бири ва бош муҳаррири. У Россия Федерацияси тарихида биринчи бўлиб Тинчлик учун Нобель мукофотига сазовор бўлди. Собиқ Иттифоқ даврида у ҳуқуқ ҳимоячиси Aндрей Сахаров ва СССРнинг биринчи президенти Михаил Горбачёвга топширилган.\nМария Ресса — журналист ва ёзувчи, янгиликлари ва текширувлар ёритиладиган Rappler сайти ҳаммуассиси ҳисобланади. У тахминан 20 йил давомида Жануби-Шарқий Осиёда етакчи тадқиқотчи мухбир сифатида фаолият кўрсатган.\nРоссия Федерацияси Президенти Владимир Путин тинчлик бўйича Нобель мукофоти билан тақдирлангани учун Муратовни табриклади. Россия раҳбари журналистнинг Нобель мукофотини хайрия ишларига, жумладан, болалар хосписига бағишлагани ҳақидаги сўзларига эътибор қаратди. 2021 йилда лауреатлар 10 миллион швед крони (тахминан 12 миллиард сўм) олади.\nБу йилги Нобель мукофотлари қандай топширилиши келишиб олингани ҳақида хабар бергандик.\nРоссия мукофот журналистлар


Таклиф этилган уйларни рад этаётган Г. Абдухалилова ва Kun.uz мухбирларига! » Иштихон овози газетаси\nKun.uz таҳририяти Иштихон тумани “Деҳқон бозори”даги музқаймоқ дўконига кириб олган аёл ҳақида эълон қилган мақолалари, мақолага берилган раддияда асоссиз ва бир ёқлама ўрганилганлиги аниқ-равшан бўлди. Ўзларининг асоссиз мақолаларини ёқлаш мақсадида такрор-такрор чиқиш қилиб, ижтимоий тармоқ фойдаланувчилари, эл орасида турли гап-сўзлар кўпайишига сабаб бўлишаётир.\nАвваламбор, шуни айтиш лозим-ки, Иштихон туманининг ҳар бир фуқаросини, уларнинг ҳуқуқларини Kun.uz ёки бошқа бирор оммавий ахборот воситаси эмас, Иштихон туман ҳокимлиги ва ҳуқуқ идоралари пухта ўрганган ҳолда, ҳужжатларга асосланиб ҳимоя қилади.\nШу туманнинг фуқароси бўлган Гулмира Абдухалиловага Kun.uz нашри ёритмасдан олдин ҳам унга турли шаклдаги ёрдамлар бериб келинган, МФЙ эътиборида бўлган. Хусусан,\n1. У пандемия даврида 13 турдаги озиқ-овқат маҳсулотлари билан таъминланган;\n2. Фуқарога 220 000 сўмдан пул маблағи ўз вақтида берилган;\n3. Бундан ташқари “Дамариқ” маҳалла фуқаролар йиғини томонидан 2020 йил март ойидан бошлаб 2020 йил октябрь ойига қадар, ҳар ойда 376 000 сўмдан моддий ёрдам нафақаси бериб турилган;\n4. Жамоат ишига жалб қилиниб, 6 ой мобайнида 750 000 сўмдан ойлик маош берилган;\n5. У уй-жойга муҳтож хотин-қизлар рўйхатига олинган.\n6. Унга бир эмас, бир неча жойдан барча шароитлари бор уй таклиф қилинган.\nЭслатма : Гулмира Абдухалилова унга таклиф қилинган уйларни асоссиз равишда рад қилиб келган. Айни дамда иккинчи турмушидан ҳам ажрашган Г.Абдухалилова “Дамариқ” МФЙ, Қорача қишлоғида яшовчи онаси 1941 йилда туғилган Абдухалилова Тўркинга тегишли 18 сотихли томорқаси бўлган хонадонда доимий рўйхатда туради. Катта ҳовлида Гулмира Абдухалилова, унинг онаси ва ўғлидан бошқа ҳеч ким турмайди. (Қизиқ, 80 ёшли Тўркин момо дунёдан ўтгач, бу ҳайҳотдек ҳовлида ким яшар экан?) Г.Абдухалилова ҳеч кимнинг гапига қулоқ тутмайди. Унга бозордаги ўша музқаймоқ дўконида ётиб юриш маъқул чунки даромадли жой, иккинчидан журналистларни жалб қилиб, можаро қўзғаш учун қулай!\nЯна битта гап: Гулмира Абдухалиловага Kun.uz мухбирларидан кўра, унинг туғишган акаси, айнан у “яшаётган” “Деҳқон бозори”нинг директори Икром Абдухалилов ёки Самарқанд шаҳар ҳокимлиги фавқулодда ҳолатлар ва сафарбарлик масалалари бўйича мутахассис укаси Акбар Абдухалиловлар яқинроқ эмасми? Сўраса ёрдамини аямас. Қолаверса у бозорнинг истаган жойида савдо қилади. Пандемия шароитида бозор унинг ихтиёрида бўлди, катта бозорда савдо қилиш учун фақат Г.Абдухалиловага рухсат берилди.\nАфсуски, Гулмира Абдухалилова ака-укаларининг гапларига қулоқ солмайди, улар билан чиқишмайди. Оиласида яқинлари билан аҳиллик йўқ, туғишган ака-укалари билан гаплашмайди. Kun.uz мухбирлари воқеани тўғри ўрганган ҳолда изоҳлашлари керак.\nЭнди Kun.uz мухбирлари ёпишиб олган, гўёки Г.Абдухалилованинг кўп маблағи сарф бўлган, хусусий мулки ва бу мулк хусусидаги ҳоким қарори ҳақида. Авваламбор, Г.Абдухалилованинг қўлида мухбирлар даъво қилаётган ерга эгалик ҳуқуқини тасдиқловчи бирор юридик ҳужжат йўқ! У даво қилаётган жой Ўташев Зикириллога тегишли бўлган. Туман ҳокимининг 2008 йил 22 декабрдаги 2059-қ сонли қарори ҳам ўша одамга, мухбирлар иддао қилаётганидек, уй-жой қуриш ва бу ерга “умрбод эгалик қилиш” учун эмас, балки илгаридан мавжуд бўлган бино ва унинг атрофидаги ер майдонига бўлган ҳуқуқни белгилаш назарда тутилган, холос.\nТуман ҳокими қарорини бекор қилувчи, ҳокимликдан устун турувчи идоралар ҳам бор.\nИштихон тумани ҳокимлиги 2008 йил 22 декабрь 2059-қ сонли қарорининг таъсир кучи, Ўзбекистон Республикаси Вазирлар Маҳкамасининг 2009 йил 22 октябрдаги “Ўзбекистон миллий автомагистрали бўйлаб йўл инфратузилмаси ва сервисини ривожлантириш чора-тадбирлари тўғрисида”ги 277-сонли қарори билан ўз кучини йўқотади. Жумладан, ушбу қарорнинг 5 банди, 2 хатбошига асосан: “лойиҳалаш ташкилотлари томонидан берилган йўл инфратузилмаси ва сервиси объектларининг тасдиқланган лойиҳаларидан ҳар қандай четга чиқиш юқорида кўрсатиб ўтилган Комиссия томонидан ушбу объектларнинг харажатларини тўламасдан бузиб ташланиши юзасидан қарор қабул қилиниши учун асос ҳисобланади”, деб белгилаб қўйилган.\nШу қарорга асосан, М-37 автомагистрал йўлининг қўриқланадиган зонасига туташ ҳудудда жойлашганлиги, шаҳарсозлик норма ва қоидаларига жавоб бермаслиги сабабли, 2010 йилда бино Ўташев Зикириллонинг шахсан ўзи томонидан бузиб олинган ва эски қурилиш материалларини ўз уйига олиб кетган.\nҚизиғи, мухбирлар далил қилиб кўрсатаётган гўёки олди-сотди ё ҳадя қилиш тўғрисидаги далолатнома 24.12.2019 санада тузилган ва бундан тўққиз йил олдин З.Ўташев томонидан бузиб олинган бино учун расмийлаштирилган. Бу ҳолат туман ҳокимлигида сақланаётган М-37 автомагистрал йўлини реконструкция қилиш жараёнида тўпланган ҳужжатлар ва фотосуратларда аксини топган. Бу ерда Г.Абдухалилова томонидан ҳеч қандай қурилиш ишлари амалга оширилмаган.\nГ.Абдухалилова ва Kun.uz сайти томонидан даъво қилинаётган сарф-харажат ёки пул сўммаси аниқ фактлар билан асосланмаган. Kun.uz мухбирлари эса, аслида, Г.Абдухалилова томонидан қурилмаган пойдевор ҳақида “Г.Абдухалилова ана шу ерга бор топган-тутганини сарфлаб, саховатпеша инсонлар кўмагида пойдевор қуради” каби ёлғон жумлаларни келтирмоқда. Г.Абдухалилова бузиб юборилганлигидан норози бўлаётган бетон пойдевор аслида, ҳозирги кунда ҳам қандай бўлса шундайлигича турибди.\nШунингдек, Г.Абдухалилованинг 2019 йилда ер майдони сотиб олганлиги баён этилаётган ҳолатга қўйидагича изоҳ бериш мумкин:\nАввало, Ўзбекистон Республикаси ҳудудида жисмоний шахслар ўзаро ер майдонини сотиш ёки сотиб олиш ҳуқуқига эга эмас. Мулкларга нисбатан ҳар қандай ҳадя, олди-сотди ҳужжатлари тегишли тартибда нотариал идораси орқали амалга оширилсагина қонуний ҳисобланади.\nЎташев Зикирилло томонидан ер майдони Г.Абдухалиловага совға тарзида берилганлиги қайд этилган тилхат ҳамда МФЙ вакиллари иштирокида тузилган далолатнома ушбу ер майдонида қурилиш ишларини амалга ошириш учун ҳеч қандай ҳуқуқ бермаслиги маълум. Шундай бўлса-да, нашр мухбирларининг қонуний кучга эга бўлмаган ушбу қораламаларни ёқлаб чиқишлари натижасида фуқароларда қонунларимизга нисбатан нотўғри тушунча ва қарашлар вужудга келганлигини кўриш мумкин.\nКўриниб турибдики ҳолатга нохолис баҳо берган мухбирлар сайтда берилган тилхат бўйича “совға” сифатида, далолатномада эса “ҳеч қандай гувоҳларсиз ўзаро келишганлиги”ни исбот этувчи далилларни иддао қилишмоқда. Г.Абдухалилова фуқаро З.Ўташевдан қайтарилишини талаб қилаётган маблағ эса ҳеч қаерда қайд қилинмаган. Исбот топмаганидан кейин маблағни қайтариш туман ҳокими ёки бошқа бирор шахснинг ваколатига кирмайди. Бунинг учун фақатгина суд органларига мурожаат қилиш лозим.\nЮқоридагиларга асосан, Kun.uz таҳририяти фуқаронинг мурожаатини юзаки ўрганган, оғзаки гап-сўзларга асослангана ҳолда, масалага ойдинлик киритадиган қарорларга нисбатан юридек тарафдан ҳуқуқий баҳо бериш ўрнига иккала мақоласида ҳам туман ҳокимлигини айбдор қилишга қаратган. Энг ёмони, Kun.uz мухбирлари ер тўғрисидаги олди-сотди муносабатлари тўғрисидаги бирор қонунни билмасликлари очиқ равшан бўлиб қолса-да, ўз фикрларини такрор-такрор ҳимоя қилишларидир.\nШу ўринда Kun.uz нашри мухбирларига ўзлари яхши ўқишмаган бўлса, Ўзбекистон Республикаси Президенти Администрацияси ҳузуридаги Ахборот ва оммавий коммуникациялар агентлиги эълон қилган Расмий баёнотдан айрим сатрларни эслатиб ўтмоқчимиз:\n“Демократия ва сўз эркинлиги – бу исталган нарсани қонунга хилоф равишда, ҳеч қандай масъулиятни ҳис қилмасдан айтавериш дегани эмас. Сўз эркинлиги – бу, аввало, қонунга амал қилиш, айтилган ҳар бир сўз учун жавоб бера олиш масъулиятидир. Ҳар бир журналист, блогер ОАВ орқали айтаётган гапи, бераётган маълумоти учун қонун олдида жавобгардир”.\nБиз мухбирларнинг туман ҳокимини обрўсизлантиришга қаратилган чиқишларига тегишли баҳо бериш учун ҳуқуқни ҳимоя қилиш идораларига мурожаат қилишга қарор қилганимизни билдириш билан бирга, яна бир бор такрорлаймиз:\nИштихон тумани ҳокимлиги ОАВ ходимлари учун доимо очиқ ва биз журналистлар билан ҳар қандай масалани холислик ва шаффофлик билан муҳокама қилишга тайёрмиз. Аммо шошилинч равишда қуруқ гап билан барчани овора қилмасдан ҳужжатларга асосланган ҳолда шикоятни пухта ўрганиш керак. Асосли, ўз исботини топганида ҳеч ким инкор этолмас, ўринсиз гап-сўзларга имкон бўлмас эди!\n“ИШТИХОН ОВОЗИ” ГАЗЕТАСИ ТАҲРИРИЯТИ\nИССИҚХОНАНИНГ МЕҲРИ ҲАМ ИССИҚ - ЧУНКИ У КАТТА ДАРОМАД ВА БАРАКА МАНБАИ


“Собиқ совет мамлакатларида таълим мустақил фикрлашни ўргатмайди” — Френсис Фукуяма\nИқтисодиёт 22:41 / 14.08.2021 15695\nПрофессор Френсис Фукуяма – АҚШнинг Стенфорд университети қошидаги, Фриман Спогли номидаги Халқаро тадқиқотлар институтининг катта илмий ходими. У мазкур институт ҳузуридаги Демократия, тараққиёт ва қонун устуворлиги марказининг директори.\nТаниқли олим иқтисодчи Беҳзод Ҳошимовнинг “Ҳошимов иқтисодиёти” лойиҳасига берган интервьюсида Марказий Осиё ва Ўзбекистоннинг ривожланишига оид фикрлари билан ўртоқлашди.\nҚуйида Фукуяманинг интервьюдаги фикрларидан айрим парчалар келтириб ўтилади.\n“Иқтисодий ўсиш инсон капиталининг ривожланишига боғлиқ”\n— Ўзбекистон иқтисодий ўсиши бўйича баъзи қўшниларига қараганда унчалик ёмон натижага эришмади. Aммо менимча, ўсиш барқарор эмас, чунки у нисбатан кам миқдордаги хомашё товарларига асосланган.\nЎйлашимча, жамиятнинг узоқ муддатли иқтисодий ўсиши кўп ҳолларда инсон капитали ривожланишига боғлиқ. Бу масала эса асосан таълимга бориб тақалади.\nЎзбекистоннинг Узоқ Шарқ, Европа ва Яқин Шарқ ўртасидаги ўзаро боғловчи вазифасини бажариш потенциалидан фойдаланиш масаласи. Хабарингиз бор, Ўзбекистон – Си Цзинпиннинг “Бир камар – бир йўл” ташаббусининг бир қисми. Келажакда мазкур йўналиш бўйлаб қайта ишлаш терминали сифатидаги фаолият ўсишнинг бир манбайи бўлиши мумкин.\nAммо ҳақиқатан ҳам ҳар қандай жамиятнинг ўсиши унинг одамлари, уларнинг олган билим даражаси ва ташқи дунё билан алоқаларига боғлиқ. Ўзбекистондаги асосий муаммо мана шу масалада бўлади деган фикрдаман.\nИнститутларни ислоҳ қилмай туриб, инсон капиталини қандай яхшилаш мумкин?\n— Баъзан жуда кучли сиёсий институтлари йўқ, асосан хомашё ишлаб чиқарадиган мамлакатларда ҳам ўсишни кузатиш мумкин. Институтлар эса баъзан кейинроқ пайдо бўлиши мумкин. Бундай жараёнлар қатъий кетма-кетлик асосида содир бўлиши шарт эмас.\n[...] Мамлакат ривожланиши жараёнида содир бўладиган ҳодисалардан бири – инсон капиталининг ўсиши. Тараққиёт давомийлигини таъминлаш учун сизга университет таълимини олган, умумий саводхонлик даражаси, базавий математика ва бошқа шунга ўхшаш кўникмаларга эга инсонлар керак бўлади. Муваффақиятли модернизацияга эришган ҳар қандай жамият ўз аҳолисида ушбу кўникмаларни ривожлантиришга эътибор қаратган, деб ўйлайман. Менимча, булар – узоқ муддатли ривожланишга олиб борувчи баъзи омиллардир.\nЛекин бу – аввал институтлар яратилиб, кейин ўсиш автоматик равишда рўй беради дегани эмас. Чунки кўплаб Европа мамлакатларида бундай бўлмаган. Улар кўп жиҳатдан заиф институтларга эга бўлсалар-да, жуда тез суръатлар билан ўсишга эришганлар.\nШу сабабли муайян масалага қатъий кетма-кетлик асосида ёндашиш шарт эмас деб ҳисоблайман.\n[...] Шуни назарда тутиш керакки, инсон капитали – иқтисодий ўсишнинг муҳим шартларидан бири. Бироқ демократия масаласи бироз мураккаброқ.\nТанқидий фикрлашни ўргатмайдиган таълим\n— Таълим танқидий фикрлашни шакллантирадиган бўлиши керак, деб ўйлайман. Биласизми, кўп одамлар собиқ совет иттифоқида олим ёки муҳандис бўлиш учун таълим олишган, аммо уларга бу маҳоратларни механик тарзда ўргатишган. Масалан, сиз шунчаки маърузаларни тинглайсиз, маълум деталларни ёдлайсиз, формулаларни қўллайсиз. Ва таълим асосан шундан иборат бўлган.\nСизлар [Марказий Осиё одамлари – таҳр.] тақдим этилган фикрни шубҳа остига олишга, очиқ фикр билдиришга, мустақил фикрлашга ўргатилмагансизлар. Ва менимча, Ғарбий Европанинг иқтисодий муваффақияти сири ҳам шунда эди: улар жуда эрта босқичда – Ўрта асрларда, Уйғониш даврининг бошларида, кейин эса протестант ислоҳотидан сўнг ҳокимиятни сўроққа тута оладиган интеллектуал маданиятни ривожлантирдилар.\nМасалан, бу – “Мен шахс сифатида ўз фикрларимга эгаман ва ўз фикрим билан бўлиша оламан” дейиш. Мен билан ишлаган Украина, Грузия ва собиқ коммунистик давлатларнинг бошқа қисмларидан келган кўплаб ёшларда бунинг гувоҳи бўлганман. Улар маданий жиҳатдан маълум маънода жуда европалашган. Aммо уларга ҳали ҳам фикрлаш мустақиллиги етишмаяпти.\n80 йиллик савол: демократия иқтисодий ўсишни келтириб чиқарадими ёки иқтисодий ўсиш демократияни?\n— Менимча, демократиянинг ўзигина ўсишга сабаб бўлганини кўрсатиш қийин. Тез суръатлар билан ривожланган муваффақиятли авторитар мамлакатлар ҳам бўлган, масалан, Сингапур ва Хитой. Тайван ва Жанубий Корея – иккаласи ҳам диктатура бўлган кезларнинг дастлабки кунлариданоқ жуда тез ўсди. Ва менимча, бу ўсиш учун ёмон эмас, чунки дунёдаги энг бой мамлакатлар демократикдир, лекин мен тараққиёт ва демократия ўртасида етарли даражада боғлиқлик йўқ деб ўйлайман.\nМодернизация назарияси мавжуд бўлиб, унга кўра, тараққиёт сиёсий иштирок (political participation) учун талабни туғдириши керак.\nОдамлар кўпроқ маълумотга эга бўлишлари билан, мулкка эгалик қилишни бошлаганларида, улар кўпроқ ўрта синф бўлиб, ўзларининг ҳукуматларида бирор бир жавобгарлик бўлишидан манфаатдор бўлади. Ва бу – Жанубий Кореяда ва Тайванда уларнинг аҳолиси яхши маълумотга эга бўлгани ва саноатлашгани сайин содир бўлган ҳодисалардан бири.\nБундан кескин фарқ қиладиган мисол бу – Хитой. Чунки Хитой ҳақиқатан ҳам Тайван ва Жанубий Кореянинг 1980-йилларда демократизациялашган нуқтасини босиб ўтди. Бу икки давлат ўша пайтда ҳозирги Хитойдан камбағалроқ бўлган бўлса-да, Хитойдаги ўрта синфнинг демократияга талаби анча паст. Лекин бу назария нотўғри эканини англатмайди. Бу кўплаб бошқа – аҳоли демократияни талаб қиладими ёки ўрта синф мақомига эгами-йўқми каби омиллар мавжудлигини англатади.\nБир нечта сиёсатшунослар томонидан ўрганилган масалага кўра, сиз аҳоли жон бошига даромаднинг исталган даражасида демократияга ўтишингиз мумкин, лекин харид қобилияти паритети 10 минг – 12 минг долларга яқинлашдими, бу нуқтадан ортга қайтиш, яъни демократиядан авторитар тизимга ўтиш жуда кам ҳолларда учрайди.\nАфсуски, ўша даражадан юқори қийматга эга бўлса-да, ривожланиш ортга қараб кетаётган Венгрия ва Польша каби давлатларни биламиз. Юқоридаги қоида 15-20 йил аввал бўлгани каби ҳозир ҳам кучли эканига шубҳам бор.\nПрофессор Френсис Фукуяма – собиқ совет мамлакатларининг ривожланиш тенденцияларини ўрганган олим. АҚШнинг Стенфорд университети қошидаги, Фриман Спогли номидаги Халқаро тадқиқотлар институтининг катта илмий ходими. У мазкур институт ҳузуридаги Демократия, тараққиёт ва қонун устуворлиги марказининг директори ва Стенфорд университетининг сиёсий фанлар кафедраси профессори ҳисобланади.\nОлим 1992 йилда нашрдан чиққан “Тарих интиҳоси ва сўнгги одам” (The end of history and the last man) китоби билан ном қозонган.\nФукуяма тараққиёт ва халқаро сиёсат мавзуларидаги мақола ва китоблари билан жаҳон миқёсида таниқли олимлардан саналади.\n22:44 / 27.01.2022 35246\n21:18 / 27.01.2022 7759\n20:59 / 27.01.2022 9020


Равшан Эрматов бригадаси ФИФА олтин медали билан тақдирланди\n28 июн 2022, Тошкент вақти: 10:35\nБаҳодир Қўчқоров (чапда)¸ Равшан Эрматов (ўртада)¸ Абдуҳамидулло Расулов (ўнгда).\nЎзбекистонлик ФИФА рефериси Равшан Эрматов бошчилигидаги ҳакамлар гуруҳи Бразилияда ўтган футбол бўйича жаҳон чемпионатида олтин медаль соҳиби бўлди. Бу ҳақда Эрматов бригадаси аъзоси қирғизистонлик ҳакам Баҳодир Қўчқоров Бишкекдаги матбуот анжуманида билдирди.\nҚўчқоровнинг сўзларидан иқтибос келтирган Вечерний Бишкек нашрининг ёзишича, Эрматов етакчилигидаги реферилар гуруҳи олтин медални жаҳон биринчилигида иштирок этган бир неча нафар судья қаторида қўлга киритган.\nЎзбекистонлик Равшан Эрматов ва Абдуҳамидулло Расулов ҳамда Баҳодир Қўчқоров иштирокидаги судьялар гуруҳи Бразилиядаги чемпионатда жами тўртта ўйинга ҳакамлик қилди ва жаҳон биринчиликларида жами тўққизта ўйин ўтказиб, ўзига хос рекорд ўрнатди.\nЭрматов гуруҳи Жанубий Африкадаги жаҳон биринчилигида бешта ўйинни бошқарган эди. Қўчқоровнинг айтишича, 2010 йилдаги чемпионатда ҳам улар олтин медаль билан тақдирланган.


“Биз Ўзбекистонга нисбатан, ҳақиқатан ҳам, тўғри ва самимий бўлишимиз керак, чунки у ерда Беларусни жуда ҳурмат қилишади. Доим ҳамкорликка тайёрмиз. Ўзбекистон биз учун устувор давлатдир”, дея алоҳида таъкидлаган Беларусь Республикаси Президенти Александр Лукашенко.\nБеларусь етакчиси икки мамлакат ўртасидаги муносабатлар Шавкат Мирзиёев Президентликка сайланганидан кейин фаол ривожланиб бораётганини қайд этди. Шу билан бирга, “Шавкат Мирзиёев жуда тажрибали, истеъдодли, ақлли ва узоқни кўра оладиган раҳбардир”, дея айтиб ўтган.\nЎзбекистонда Беларусда ишлаб чиқарилаётган техникаларга эҳтиёж юқорилигини инобатга олиб, Лукашенко янги тайинланган элчига мамлакатларимиз ўртасидаги савдо-иқтисодий ҳамкорликни ривожлантириш вазифасини юклаган.\nМазкур рукндаги бошқа мақолалар: « Ўзбекистон ва Туркия ўртасида парламентлараро ҳамкорликни ривожлантириш бўйича “йўл харитаси” имзоланди\tҲайдар Али ЙИЛДИЗ: «Ўзбекистон барча соҳада жуда катта ютуқларни қўлга киритмоқда» »


«Тўрт ғилдирак» билан дўстлашган хонимлар - Avto Olam %\nAvto Olam > Blog > Рулдаги хонимлар > «Тўрт ғилдирак» билан дўстлашган хонимлар\nДунёнинг йирик автомобиль компанияси бир неча йил давомида аёл ҳайдовчилар ўртасида сўровнома ўтказди. Натижаларга кўра, 87 фоиз аёллар ўз автомобилларини ҳаётининг энг муҳим қисмларидан бири (оила, уй-рўзғор ва касбидан кейин, албатта!) деб ҳисоблашар экан.\nҲаммамизга маълумки, бундан 20-30 йил олдин йўлларимизда автомбиль бошқариб кетаётган аёлни кўриш “ноёб” ҳодиса эди. Бугун эса кўпгина аёлларимиз “тўрт ғилдирак” билан дўстлашиб улгуришган!\nАслида, автомобиллар пайдо бўлгунга қадар ҳам аёллар ўзларини от-улов бошқарувида синаб кўришган. Бироқ бу саноқли ҳолатлардагина юз бериб, оммалашмади.\nАвтомобиль рулига ўтирган биринчи хоним эса илк бензин двигателли автомобиль ихтирочиси Карл Бенцнинг рафиқаси Цицилия Берта Бенц эди.\nАвтомобиль рулига ўтирган биринчи хоним\nКунларнинг бирида 39 ёшли, беш нафар фарзанднинг онаси, Берта хоним уйидан 80 км узоқликда яшайдиган онасининг уйига боришга қарор қилади. Берта бошқалар каби поездда эмас, икки нафар ўғли билан турмуш ўртоғининг автомобилида йўлга тушади. Табиийки, бу вақтда ухлаб ётган Карл Бенцнинг бундан хабари йўқ эди (Улар автомобилни уйдан узоқлашгач ўт олдиришади).\nКарл Бенцга унинг автомобилида икки икки ўғли билан йўлга тушгани ҳақида ёзиб қолдирган Берта 106 километр масофани 12 соат давомида босиб ўтади, чунки илк автомобиллар тезлиги юқори бўлмаган. Йўлда баъзи муаммоларга дуч келишди: тепаликка кўтарилишга автомобилнинг кучи етмади, бундай пайтларда йўловчилар машинани итариб тепаликка олиб чиқишларига тўғри келди. Яна тез-тез бензин тугаб, дорихонадан бензин сотиб олишга тўғри келарди (1888 йилда бензин тозалаш воситаси сифатида дорихоналарда, шиша флаконларда сотиларди). Берта манзилга ўғиллари билан омон етиб олгани ҳақида турмуш ўртоғига мактуб йўллашни ҳам унутмайди.\nУмуман олганда сафар омадли якун топди. Берта шу тариқа одамларда автомобиль келажагига ишонч уйғотди ва асосий мақсади, ўша пайтларда омадсизликлар сабабли тушкунликка тушиб қолган турмуш ўртоғи қалбида ишонч уйғотиб, шубҳаларни тарқатишга эришди.\nБертанинг жасорати бутун Германияга тарқалди ва Карл Бенцнинг автомобиль савдоси юришиб кетди. Шу тариқа тарихдаги биринчи аёл ҳайдовчи автомобиль саноатининг ривожига ҳам ҳисса қўша олди!\nАёлларсиз автомобилсозлик қай аҳволда бўларди?\nУмуман олганда, аёлларнинг автомобилсозлик ривожига қўшган ҳиссаси борасида баҳслашиб бўлмайди. Илк машиналар қулайликдан маҳрум эди: уларнинг усти очиқ, ноқулай, жуда шовқин-суронли бўлган.\nЁпиқ кузовли автомобиллар ХХ асрнинг бошларида Францияда аёллар талаблари асосида – бошқарув жараёнида шамол соч турмакларини бузмаслиги ва бош кийимларини учириб кетмаслиги учун яратилган.\nАвтомобиль ойналарини артишга мўлжалланган қурилма (дворник) Мери исмли аёл сабабли пайдо бўлган. Ёмғирли ҳавода ҳайдовчига автомобиль бошқариш қанчалик ноқулайлигини (чунки тез-тез автомбилдан бошини чиқариб ойналарни артишга тўғри келарди) кўрган Мери Андерсен 1903 йилда илк автомобиль ойналарини артувчи мосламани патентлади, гарчи улар қўлда бошқарилса ҳам, қулай эди. Электрон бошқарувига эга ойна артиш ускунасини эса 1917 йилда бошқа бир аёл, Шарлота Бриджвуд ихтиро қилди. Биринчи овоз сусайтиргич (глушитель) ҳам 1917 йилда аёл киши – америкалик Долорес Жонес томонидан ихтиро қилинган.\nАёллар орасида автомобилда энг узоқ масофани америкалик Элис Рэмзи 1909 йилда босиб ўтган. У мустақил равишда бутун Америка Қўшма Штатлари бўйлаб Шарқдан Ғарбга томон 41 кун давомида босиб ўтган.\nАҚШнинг собиқ президенти Теодор Рузвельтнинг қизи Элис Рузвельт Лонгворт ҳам Нюпортдан Вашингтонга автомобилда ёлғиз саёҳат қилиб, тарихда ўз номини қолдирган.\nХорижда XIX-XX асрларда ҳайдовчи аёллар сони бўйича Франция ва Англия етакчилик қилган. Дунёдаги илк аёллар автокулуби ҳам 1903 йилда Англияда очилган. Биринчи аёл киракашлар йигирманчи асрнинг бошларида Германияда пайдо бўлган.\nЎтган асрнинг бошларида автомобиль пойгалари урфда бўлиб, аёллар уларда бир неча бор ғалаба қозонишган. 1927 йилда Европада Гран-при ғолиби, чехиялик Элизабет Юнек улар орасида энг машҳури бўлган.\nАслида сўнгги пайтларда гуруҳимда эркакларга қараганда аёллар сони кўп. Сабаби аёлларнинг замонавий автомобиль бошқарувига бўлган қизиқишлари кундан-кунга ортиб бормоқда. Уларнинг ўзлаштириши, давомади ва жавобгарлик ҳисси айрим эркакларникига қараганда бирмунча юқори, таваккалчиликка мойиллиги суст. Шу сабабли ҳам аёлларда йўл-транспорт ҳодисаларини келтириб чиқариш хавфи камроқ. Фикримча, аёлларнинг автомобиль бошқарувидаги амалий машғулотлари сонини оширсак, уларнинг йўлларда янада хавфсиз ҳаракатланиш даражаси янада юқори бўлади.\nАлишер Солиев, автомактаб назарий фанлар ўқитувчиси\nЎзимизнинг момоларимиз мисолида олсак, иккинчи жаҳон уруши туфайли эркакларнинг асосий қисмидан ажралган минглаб аёллар оғир юк машиналари, комбайнлар ва ҳатто танклар рулига ўтиришга мажбур бўлишган. Зеро ўзбегим аёлларининг ўткир зеҳни, фидойилиги, метин иродаси, тоғдек бардоши таҳсинга сазовор!


Redmi K40 учун аллақачон буюртма очилди, лекин процессори... - Terabayt.Uz\nRedmi K40 учун аллақачон буюртма очилди, лекин процессори...\nАввалроқ биз Redmi K40 смартфонининг илк «жонли» расмларини эълон қилган эдик. Xiaomi компаниясининг арзончи бренди ушбу туркумнинг фақат Redmi K40 Pro версиясидагина Snapdragon 888 чипсетини қўллаши ҳам айтилган. Лекин куни кеча...\nMediatek компанияси ўзининг навбатдаги флагман процессорини 20 январь куни намойиш этиши ҳақида Weibo тармоғида эълон берди. Ушбу платформа Dimensity 1200 деб номланиши ва кодли номи MT6893 эканлиги айтилмоқда.\nШундан кейиноқ Xiaomi Group China президенти ва Redmi бренди директори Лу Вейбинг ушбу процессор биринчи бўлиб Redmi K40 смартфонида қўлланишини эълон қилди.\nБош менежернинг таъкидлашича, ўтган йилги – Dimensity 1000+ чипли Redmi K30 Ultra смартфонига талаб жуда юқори. Redmi шу боисдан ўзининг навбатдаги флагманига ҳам тайванлик чипсознинг кейинги процессорини ўрнатишга қарор қилган.\nRedmi K40 туркумидаги смартфонлар февралдагина намойиш этилади, ҳали тақдимот санаси ҳам аниқ эмас. Шунга қарамасдан, Хитойдаги онлайн савдо майдончалари аллақачон уларни ўз каталогларига чиқара бошлашган.\nМасалан, «Осмон ости салтанати»даги энг йирик онлайн дўкон – JD.com ҳозирданоқ аниқ нархини кўрсатган ҳолда Redmi K40 учун олдиндан буюртма расмийлаштиришни таклиф этмоқда.\nЛекин у ерда кутилганидан анча қиммат – 9999 юань ҳажмида нарх белгиланган; бу эса тахминан 1545 АҚШ долларига тўғри келади. Ҳолбуки, яқиндагина Лу Вейбинг бу смартфоннинг нархини бошқача айтган эди...\n#MediaTek #Redmi #Xiaomi #Android смартфон #нархлар # 5G смартфон #5G-смартфони #Xiaomi Redmi K40 #Xiaomi Redmi K40 Pro #MediaTek Dimensity 1200


Аждодларини англаётган авлодлар - Уч илдиз\nby Тўлқин Эшбек · 24.01.2021\nЖалолиддин Румий асли ўзбек бўлганми?\nТалабаларимнинг шу мавзудаги баҳси эътиборимни тортди. Улардан бири: «Жалолиддин Румийнинг онаси Муҳаммад Хоразмшоҳнинг қизи бўлган! Отаси ҳозирги Афғонистон шимолидаги Балх шаҳрида улуғ шайх Муҳаммад Баҳоуддин Валад ҳам ўзбек миллатига мансуб бўлгандир… Ўша пайтларда бу ўлкада асосан ўзбеклар яшагани тарихдан маълум. Узоқ асрлар бу ўлкалар Хоразм давлати, кейинчалик Самарқанд пойтахт бўлганида Турон давлати ҳудудига кирганини ҳам яхши биламиз» дея фикрларини асослашга уринарди. «Тўғри, ўша пайтларда боболаримиз «миллатимиз ўзбек» деган айтмагандир. Чунки, у пайтда миллатимиз ҳали ўзбек бўлиб шаклланишга улгурмаган эди, шунинг учун Мир Алишер Навоий бобомиз ҳам ўзини ўзбекман, демаган. Бироқ, бу улуғ даҳо боболаримизнинг авлодлари, ворислари биз ўзбеклар эканимиздан фахрланамиз», дерди жўшқинлик билан шоиртабиат талабамиз.\nЎзМУ Журналистика факультети талабаларининг бундай теран фикрлашларига бефарқ қараш мумкин эмас. Уларга, тарихий шахслар ва умуман, мозийга оид мавзулар ҳақида сўз юритганда аввало ишончли манбаларни қунт билан ўқиб-ўрганишни маслаҳат бердим.\nТеран фикрли талабаларимнинг гаплари мушоҳадага ундайди. Мабодо, ўз даврида Жалолиддин Румий бобомиз она юрти — Хоразмда яшашни ихтиёр этганида ва ижодий хазинасини шу заминда яратганида нима бўларди? У ҳолда, шак-шубҳасиз, ўнлаб буюк аждодларимиз қатори ул зотнинг муборак номлари бобокалонларимиз қаторида саналиб юрарди!\nТақдир тақозоси ила ўзга юртларга бориб қолган буюк боболаримиз ҳам аслида ўзимизнинг аждодларимиз эканлигини унутмаслигимиз лозим. (Не ҳолки, ўз даврида тақдир тақозоси ила ўзга юртларга кетиб қолган буюк аждодларимиз кам эмас…)\nЯна бир ажиб хулоса шуки, умри Туркияда ўтган Жалолиддин Румий, Мисрга бориб не-не кашфиётлар қилган Аҳмад ал Фарғоний, ҳозирги Афғонистонда яшаган Мир Алишер Навоий, узоқ йиллар Ҳиндистонда шоҳ бўлган Мирзо Бобур боболаримизни айни пайтда ўша мамлакатлар халқи ҳам бобомиз, дея фахрланадилар. Бу ҳолни тўғри идрок этмоғимиз лозим. Яъни, буюк боболаримиз ўша халқлар, эллар билан меҳр ришталаримизни боғлаб кетганлар! Шу даҳоларнинг авлодимиз, дея фахрланган авлодлар маънан қон-қариндошдек гап аслида!\nҚуйида буюк аждодларини англаётган авлодларнинг пешқадам вакиллари ҳисобланмиш азиз талабаларимиз эътиборига Жалолиддин Румий бобомиз ҳаёти ва ижодига оид қимматли маълумотларни тақдим этдик.\nЖалолиддин Румий Муҳаммад ибн Баҳоуддин Муҳаммад ал-Балхий шоир, мутафаккир, мавлавийлар (Мавлавия) тариқатининг норасмий шайхи. Жалолиддин Румий 1207 йил 30 сентябрида ҳозирги Афғонистон шимолидаги Балх шаҳрида, султонал уламо лақабини олган улуғ шайх Муҳаммад Баҳоуддин Валад хонадонида дунёга келган. Отаси Баҳоуддин Валад сўфийлар ва фиқҳ донишманди бўлган. Шу боис ҳам султон Муҳаммад Хоразмшоҳ (1199-1220) уни саройга таклиф этган. Лекин Баҳоудддин Валад унинг таклифини рад этиб, мактабдорлик ва илмий-ижодий иш билан машғул бўлган. Жалолиддиннинг онаси эса хоразмлик саййидаларидан, яъни шажарада, у Муҳаммад Пайғамбарга боғланар, яна кимсан – хоразмшоҳнинг қизи эди. Хоразмшоҳ билан келишолмаган Валад, оиласи, муридларини олиб, Балхдан чиқиб кетади ва Макка сафаридан сўнг Ироқу Ажам шаҳарларини кезиб, Туркиянинг Куня (Коня) шаҳрида қўним топади. Салжуқ султонлари тарафидан иззат-икром билан қабул қилинган Баҳоуддин Валад шу ерда муқим туриб қолади. Румий отасининг вафотидан сўнг, унинг ўрнига Куня мадрасасининг бош мударриси бўлади.\nЖалолиддин Румийнинг тасаввуф оламига кириб келиши Шайх Фаридиддин Атторнинг башорати билан бўлганини унинг илк тафсирчиларидан Ҳусомиддин Чалабийдан тортиб, Давлатшоҳ Самарқандийгача бир овоздан тасдиқлайдилар: Каъба зиёратига йўл олган Баҳоуддин Валад ва унинг ўғли Нишопурга етганидан хабар топиб, Шайх Аттор зиёратчиларнинг қаршисига чиқади. Ўспириннинг суҳбатидан мамнун бўлиб, унга ўзининг “Асрорнома” китобини тақдим этади ва отасига қарата: “Ўғлингиз тез орада оламдаги барча куйганлар қалбига оташ солади”, — деб башорат қилади. Румий тариқат йўлини тутиб, шоир Саид Бурҳониддинга шогирд тушади, сўнг қаландар сўфий Шамсиддин Муҳаммад Табризий билан дўстлашиб, уни ўз пири деб эълон қилади. Табризий уч йил Румийга дарс беради: фалсафа, хусусан, сўфийлик таълимотини ўргатади. Румийнинг ўзи ҳам бир байтида: “Агар Аттор менга руҳ бахш этган бўлса, Шамси Табризий тилсим калитини тутқазди,- деган. Табризий таъсирида Румий ақлий изланишларидан воз кечади. Бу Румий муридлари, уламолар норозилигига сабаб бўлади ва улар фатвоси билан Табризий ўлдирилади. У бу фожиадан қаттиқ таъсирланиб, пирининг исми шарифини тахаллус қилиб, ғазаллар ёза бошлайди. Унинг “Шамси Табризий девон” номи билан шуҳрат қозонишининг боиси, у “Шамси Табризий”, “Шамси” тахаллусларини қўллашидадир. [42 минг байтли “Девони Кабир” (“Улуғ девон”)нинг иккинчи номи “Девони Шамси Табризий”].\nМавлоно Румий — ана шундай умумбашарий зот.\n• Тилингдан олдин қалбингни тарбия қил. Чунки сўз қалбдан келиб, тилдан чиқади.\nМавлоно Жалолиддин Румий «Маснавийи Маънавий» асари\nдекабр 25, 2018 18:05 Asia/Tashkent\nИлмий-фалсафий мероси олти дафтардан иборат «Маснавийи маънавий» асаридан ўрин олган, ушбу исломий-тасаввуфий мажмуани «Форсий Қуръон» деб ҳам аташган.\nЖалолиддин Румийнинг Қуниядаги мақбараси\nИлмий-фалсафий мероси олти дафтардан иборат «Маснавийи маънавий» асаридан ўрин олган, ушбу исломий-тасаввуфий мажмуани «Форсий Қуръон» деб ҳам аташган. Бу асар қарийб 10 йил давомида ёзилган бўлиб, Мавлоно вафотидан тўрт йил аввал 1269 йилда ёзиб тамомланган. 27 минг байтдан иборат маснавий шаклида ёзилган бу асарни олимлар дидактик достон (Е.Э. Бертельс), ҳамосий (эпик) шеърлар мажмуаси (Т.Пурномдориён), ирфоний китоб (Р.Никольсон), тасаввуф қомуси (А.Шиммел) каби сифатлар билан аташган.«Маснавийи шариф»нинг қатор шарҳлари мавжуд. Асар мушарриҳларидан Обиддин Пошо шарҳлари машҳур.\nНола чексам, эл ҳама оҳ урдилар…\nПардаси пардамни этмиш чок-чок…\nМуштари унга қулоқдин бошқамас…\nТур масту харро Мусо соиқо…2\nБиз-да нон ермиз, улар-да нон ошар…\nЎртада бордир тафовут ончунон…\nБоданинг ости тахир, ичмоқ азоб…\nJ Shohsanam Xidirova, [24.01.21 19:58]\n[В ответ на To’lqin Eshbek]\nAbdulla Oripov shu masalaga oydinlik kiritib bir fikrni aytganlar: Bir kuni dunyo olimlari yigʻilib qattiq bahslashishibdi. Negaki, Jaloliddin Koʻnyo diyorida yashagani uchun turklar bizniki dermish, otasi Bahovuddin Valad balxlik boʻlgani uchun afgʻonistonlik qoʻshnilarimiz ham asosiy da’vogarlardan biri boʻlibdi. Onasi xorazmiylardan boʻlgani uchun oʻzbek olimlari ham bahsga qoʻshilib, Rumiy bizniki deyishibdi, u fors tilida ijod qilgani uchun eronlik olimlar ham jim turishmabdi, taxallusi Rumiy boʻlgani uchun italyanlar ham boʻsh kelmabdi. Shunda bir kishi minbarga chiqib bahsga nuqta qoʻyibdi: «Janoblar, tortishmang, axir Jaloliddin Rumiy bir millat doirasiga sigʻarmidi?!»\nTo’lqin Eshbek, [24.01.21 20:18]\n[В ответ на J Shohsanam Xidirova]\nЖуда пурмаъно хулоса! Фақат, боболаримиз ўз замонаси тақозосига кўра узоқ йиллар араб, форс, рус ва бошқа тилларда ҳам илму ижод қилганлари — уларнинг ўша миллатга мансублигини кўрсатмайди. Келгусида ёшларимиз инглиз, француз, немис ва бошқа халқаро тилларда ҳам илму ижод қилишлари кутилмоқда. Барибир, томирида миллат қони оққанлар билан миллатдошимиз сифатида фахрланаверишимиз лозим.\nTo’lqin Eshbek, [24.01.21 20:21]\nМиллатимиз илдизига болта урадиганлар аввало буюк аждодларимизни бизга алоқаси йўқдек «бегона» қилиб кўрсатишга, тарих ҳақиқатларини бузиб тушунтиришга чиранадилар… Шунақа йўқотишларга асло бефарқ қарамаслигимиз зарур.\nTo’lqin Eshbek, [24.01.21 20:25]\n«Janoblar, tortishmang, axir Jaloliddin Rumiy bir millat doirasiga sigʻarmidi?!» Бу гапни Имом Бухорий, Абу Али ибн Сино, Алишер Навоий каби ўнлаб даҳоларга нисбатан ҳам айтсак арзийди. Буюк боболаримиз — дунё қадар, илму ижоди жаҳонга татийдиган даҳолардир.\nJ Shohsanam Xidirova, [24.01.21 20:27]\nHaqsiz, domla, ular birgina xalq yoki millat uchunmas, balki butun insoniyat uchun xizmat qilgan.\nТелеграм каналида билдирилаётган айрим фикрлар ҳавола этилди.\nNext story “Агар огоҳсен сен!..”\nPrevious story Танловда Журфак ижод аҳли фаол иштирок этади


Сочида кучли ёмғир оқибатлари - видео - 25.09.2021, Sputnik Ўзбекистон\nСочи шаҳар мэри автомобилда йўлга чиқмоқчи бўлган фуқароларни вақтинча уйда қолиш ҳақида огоҳлантириди. 25.09.2021, Sputnik Ўзбекистон\nТОШКЕНТ, 25 сен - Sputnik. Сочида кучли ёмғир оқибатида Лазаревский туманининг айрим ҳудудларни сув босди ва федерал трасса ёпилди. Кеча 24 сентябрь кечқурун бошланган кучли ёмғир туни билан давом этди ва унинг оқибатида Буу дарёси сатҳи кескин кўтарилиб кетди ва "Жубга - Сочи" федерал трассасининг Лоо, Вардане ва Буу посёлкаларидан ўтган қисмини ёпишга мажбур бўлди. Сочи шаҳар мэри автомобилда йўлга чиқмоқчи бўлган фуқароларни вақтинча уйда қолиш ҳақида огоҳлантириди. Кучли ёмғир ҳали ҳам давом этмоқда, шамол тезлиги 22 м/с етмоқда. Айтмоқчи, шу кунларда Сочида "Формула-1, Россия Гран-При" пойга мусобақалари бўлиб ўтмоқда. Бугун эрталаб бошланиши режалаштирилган "Формула-2" мусобақасининг биринчи пойгаси ҳам кучли ёмғир туфайли номаълум муддатга қолдирилди.\n13:38 25.09.2021 (янгиланди: 14:05 25.09.2021)\nТОШКЕНТ, 25 сен - Sputnik. Сочида кучли ёмғир оқибатида Лазаревский туманининг айрим ҳудудларни сув босди ва федерал трасса ёпилди.


Тиш огриги — сабаблари уй шароитида даволаса буладими? даволаш - DAVOLASH\nАвтор Davo На чтение 9 мин Просмотров 758 Опубликовано 26.12.2019\nТиш огриги — сабаблари, даволаш, тиш оғриганда нима қилиш керак, қолдириш чоралари\nТиш огригини келтириб чиқарувчи сабаблар\nТиш огригига қарши самарали восита ва усуллар\nТиш кучли оғриганда нима қилиш керак\n1. Тиш огригига қарши анестетик дорилар\n2. Тиш огригини уй шароитида қолдириш\nҲомиладорликдаги тиш огриги\nҚаттиқ тиш огриги бир қатор муаммолар туғдиради — кайфиятни ва уйқуни бузади, овқатланишга тўсқинлик қилади, меҳнат фаолиятини чеклайди, инсон на қўли ишга боради, на биров билан гаплашгиси келади, оғриқ еса бошқа жойларда ҳам кузатилиши мумкин. Тишлардаги оғриқ кўпинча иситма, ёноқларнинг ва милкларнинг яллиғланиши, умумий ҳолатнинг ёмонлашуви билан бирга келади. Буларнинг барчаси шифокорга зудлик билан бориш кераклигини кўрсатади. Ўткир тиш огриги бўлган тақдирда сиз стоматологга мурожаат қилишингиз керак.\nТиш кариеси.Тиш йемирилишининг дастлабки босқичларида тишдаги оғриқ сезилмас бўлади ёки умуман бўлмайди, оғриқ иссиқ ва совуқ таъсири натижасида, ширин ва нордон маҳсулотлар истеъмоли вақтида юзага келади. Кариес чуқурлашганда, тиш огриги овқатланиш вақтида ва тишларини ювиш пайтида пайдо бўлади.\nТиш емалининг юпқалашишиёки ундаги ёриқлар мавжудлиги тишларнинг сезувчанлигини оширади.\nПулпит. Пулпанинг яллиғланишида (тиш ичидаги юмшоқ тўқималар) оғриқ кутилмаганда содир бўлади (одатда кечаси) ва чакка ёки қулоққа ўтиши мумкин. Пулпа халқ орасида кўпроқ «тиш нерви» деб аталади, лекин бу нотўгри фикр, чунки пулпада нервдан ташқари яна қон томир, лимфа, бириктирувчи тўқима ҳам мавжуд.\nПародонтит— тиш учи атрофидаги тўқималарни — парадонтнинг яллиғланиши. Оғриқ кўпинча лўққилловчи табиатга ега, тишга, милкка тегинилганда оғриқ кучаяди. Милкнинг яллиғланиши, тишни қимирлаб қолиши билан бирга кузатилиши мумкин.\nПериодонтит— тиш атрофидаги суяк тўқимасининг яллиғланиши, кўпинча инфекция тушиши натижасида юзага келади, тиш кистаси ҳосил бўлиши мумкин.\nТиш огригидан қутилиш учун бешта асосий усулларини кўрсатиш мумкин\nАналгетиклар(оғриқ қолдирувчи воситалар) ва НЙҚВ (ностероид яллиғланишга қарши воситалар) қабул қилиш;\n«Халқ» табобатидан фойдаланиш;\nМассаж ёки нуқтали уқалаш;\nСтоматологик даволаш, терапевтик воситалар;\nТишни олиб ташлаш (суғуриб ташлаш).\nБиринчи уч усуллар тиш огригини фақат вақтинча бартараф етади ва қўллашда еҳтиёткорликни талаб қилади, чунки дорини кўтара олмаслик, қарши кўрсатмалар мавжудлиги, ҳомиладорлик мавжуд бўлганда улар фойда ўрнига зарар келтириши мумкин. Тишни олиб ташлаш охирги чора ҳисобланади ва одатда ўткир периодонтит, жиддий жағ ва тиш жароҳатлари мавжудлигида қўлланилади.\nТиш огригини йўқотиш учун енг самарали НЙҚВ — кетопрофен ( «Кетанов», «Кеторол», «Кеторолак» ва бошқалар) ёки декскетопрофен ( «Дексалгин») сақловчи препаратлардир. Ушбу препаратлар 5-6 соат давомида тиш огригини бартараф етиши ва бир вақтнинг ўзида яллиғланишга қарши таъсирга ега бўлиши мумкин. Шунингдек, ушбу пропион кислотаси унумлари гуруҳидаги Ибупрофен (Нурофен, МИГ, Фаспик ва бошқалар), Напроксен (Санапрокс, Наприос) ва Флурбипрофен (Флугалин) ни ҳам таъкидлаш ўтиш жоиз.\nЖуда кучли оғриқ қолдирувчи ва яллиғланишга қарши препаратлар диклофенак ва ацеклофенак бўлиб қолмоқда, улар фенилсирка кислотаси унумлари гуруҳига киради, лекин стоматологияда ушбу препаратлар кенг қўлланилмайди.\nКенг тарқалган ва самарали тиш огригини қолдирувчи препаратлар қаторида Нимесулид (Найз) ҳам мавжуд, у кислотасиз унумлар қаторида, аниқроқ қилиб айтганда сулфанамидлар гуруҳига киради. Тиш огригига қарши дори моддалар ичидаги йетакчилардан бири индометазин бўлиб қолмоқда, бу яллиғланишга қарши ва жуда юқори оғриқ қолдирувчи таъсирга ега.\nТиш огригини қолдириш учун енг мақбул дори аналгин ва парацетамол, лекин улар фақат йенгил оғриқли ҳолларда ёрдам беришга қодир.\nУшбу дориларни ерта болалик даврида, ҳомиладорликда (парасетамолдан ташқари, уни иккинчи триместрдан бошлаб қўллаш мумкин) ва кексалик даврида қўллаш тавсия етимайди. Ушбу дориларнинг кўпчилиги кислотали НЙҚВ екан, улар ошқозон-ичак йўлини таъсирлантиради, шунинг учун уларни меъёрда қабул қилган яхши, агар ошқозонда яралар ва ерозиялар мавжуд бўлса, жигар ва буйрак ўткир касалликлари, бронхиал астма бўлса, уларни умуман қўлламаслик тавсия етилади.\nҲар ҳолда, даволовчи шифокор сиз учун тасдиқланган дорини қабул қилиш керак ва ҳеч қандай ҳолатда ўзбошимчалик билан қабул қилинмаслиги керак. Болалардаги тиш огригини қолдириш учун оғриқ қолдирувчи воситалардан фойдаланиш бўйича болалар стоматологи махсус кўрсатмаларига риоя қилиш керак.\nТишдаги оғриқни бартараф етишда халқ табобатини қўллаш бироз юмшоқ, асосийси маҳаллий таъсир кўрсатади:\nМуз қисқа муддат ичида тиш огригини қолдиришга ёрдам беради. Оғриётган тишга муз бўлакчасини қўйиш орқали сиз маҳаллий оғриқсизлантириш таъсири билан солиштирадиган таъсирга ега бўласиз, фақатгина у 5 дақиқадан кейин йўқолади.\nЯна оддий усул: оғизни сода еритмаси билан чайқаш: бир стакан сувга 1 чой қошиқ. Еритмага бир чой қошиқ туз ва бир неча томчи ёд еритмаси қўшса бўлади.\nТиш огригига қарши машҳур восита — бу оғизни чайиш учун маврак (шалфей) дамламасидир. Уни тайёрлаш: 1-2 чой қошиқ ўтга қайноқ сув солинади ва сув ҳаммомида 15-20 дақиқа давомида ушлаб турилади. Дамламани қўллашдан олдин уни илиқ ҳароратга келтириб олиш керак, чунки иссқлик оғриқни кучайтириши ва агар йиринг мавжуд бўлса, унинг тарқалиб кетишига олиб келади. Яллиғланишга қарши таъсирга мойчечак ва далачой ўсимликлари, ялпиз ҳам ега.\nТиш огригини турли мойлар ҳам қолдиришга қодир. Бунинг учун чой дарахти, қалампирмунчоқ (гвоздика), пихта мойлари ишлатилиши мумкин. Мойни пахтага шимдириб, оғриқ жойига қўйиш керак. Агар ёнингизда мойлар бўлмаса, валериана, евкалипт, прополиснинг еритмалари деярли ҳар бир ҳонадонда мавжуд.\nНуқтали уқалаш муқобил тиббиёт усули сифатида ҳам тиш огригини вақтинча қолдиришга ёрдам беради. Оғриқ қолдирувчи таъсир қуйидаги нуқталарни босганда юзага келади:\nБош ва кўрсаткич бармоқ ўртасидаги чуқурча. Ҳомиладорликнинг сўнги босқичларида ушбу уқалов тавсия етилмайди, чунки бу муддатидан олдин туғруққа сабаб бўлади деб ҳисоблашади.\nҚулоқнинг юмшоқ қисми. У бош ва кўрсаткич бармоқ билан бироз босиб уқаланиши керак.\nПастки жағ ва ёноқ ўртасидаги чуқурча. Бош бармоғингиз билан бироз босиш сизга юқори жағ тишдаги оғриқни йенгиллаштиришга ёрдам беради.\nПастки жаг ъбурчаги. Унинг массажи пастки тишларининг огригини йенгиллаштиради.\nКўрсаткич бармоқининг ёни (бош бармоқ тарафидан), тирноқдан 2-3 мм пастдаги нуқта.\nХитой анъанавий тиббиётига кўра, ушбу нуқталарнинг массажи нафақат оғриқни йенгиллаштиради, балки уни бутунлай бартараф қилади, унинг таъсир давомийлиги 2-3 дақиқадан ошмайди. Бундай екзотик усулга еҳтиёткорлик билан мурожаат қилиш ва уқаловни умумий ҳолатнинг ҳар қандай ёмонлашуви сезилиши билан тўхтатиш керак.\nШуни ёдда тутингки, анъанавий чоралар, нуқтали уқалов, таблеткалар тиш огригининг асосий сабабини бартараф етмайди, улар фақат оғриқни қолдиришга қаратилган. Ушбу усуллардан еҳтиёткорлик билан фойдаланинг — фақат тиш огригини камайтириш учун ва стоматологга боришдан олдинги даволаш усули сифатида.\nҲомиладорликни режалаштирганда шифокорлар аёлларни тиш шифокорига олдиндан боришни тавсия етадилар, ҳомиладорлик даврида ёқимсиз ҳолатлар юз бермаслиги учун. Аммо танадаги гормонал ўзгаришлар, витамин ва минералларнинг йетишмаслиги, токсикоз ҳомиладорлик вақтида тиш ва тиш касалликларига олиб келиши мумкин.\nЕҳтимол, тиш огригидан халос бўлишнинг енг хавфсиз усули, бу тиш шифокорига бориш ва уй шароитида баъзи тайёрланган оғиз чайиш учун дамламалар қўллаш бўлади. Табиийки, турли хил ўсимликлардан фойдаланиш ва дамламаларни қўллашда еҳтиёткорлик талаб етилади, чунки улар асосий касалликка қўшимча равишда аллергик реакцияга сабаб бўлиши мумкин.\nОғриқ қолдирувчи дорилардан ҳомиладор аёлларга одатда «Парацетамол» тавсия қилинади. Бу восита бошқа органларга таъсир қилмасдан фақат оғриқ манбаига таъсир қилади. Парацетамолнинг таркибий қисмлари киндикка кириб бориши мумкин, аммо ҳомилага салбий таъсир кўрсатмайди. Тўғри, ушбу дори бошқа дори-дармонлар каби йетарли даражада кучли емас, аммо бу тиш огригидан халос бўлишга ёрдам беради.\nҲомиладор аёлларга «Аналгин» га рухсат берилиши мумкин, аммо озгина миқдорда, чунки узоқ муддатли фойдаланиш билан бу препарат келажакдаги болага зарар йетказиши ва қон таркибидаги ўзгаришларга олиб келиши мумкин. Кичик дозаларда ҳам «Аналгин» ҳомиладорликнинг дастлабки уч ойида ва ҳомиладорликнинг сўнгги беш ҳафтасида қўлланилмайди.\n«Нурофен» учинчи триместерда қўлланилмайди, чунки у ҳомила суюқлиги миқдорини камайтиради. Дастлабки даврларда у оз миқдорда ишлатилиши мумкин.\nҲар қандай препаратларни қўллашдан олдин унинг қарши кўрсатмалари билан танишиб чиқиш керак — меъда-ичак касалликлари, жигар ва буйрак йетишмовчилиги, бронхиал астма каби ҳолатларда баъзи дори воситалари касалликни жиддийлаштириши мумкин. Фақат шифокор томонидан тавсия етилган оғриқ қолдирувчи воситаларни қўлланг.\nҲомиладорлик даврида тишларни даволаш ва олиб ташлашга қарши кўрсатмалар мавжуд емас, бу ҳолатда тиш шифокорлари чекланган миқдордаги рухсат берилган оғриқ қолдирувчи воситалардан фойдаланадилар. Шундай қилиб, тиш огриги билан ҳомиладор аёлларга мутахассисга мурожаат қилишдан қўрқиш керак емас, ҳатто тиш огриги безовта қилмаса ҳам, бутун оғиз бўшлиғини ҳомиладорлик пайтида бир ёки икки марта текшириб кўриш яхшироқ.\nКучли тиш огриги сизнинг тишингиз соғлиғига еътибор қаратиш ва тиш шифокорига имкон қадар тезроқ бориш учун жиддий огоҳлантиришдир. Тиш огриги кенг тарқалганига қарамасдан, оғриқни фақат дорилар билан қолдиравермаслик керак — бу сизнинг соғлигингиз учун икки баробар қимматга тушиши мумкин. Чунки дори воситаларининг ножъоя таъсири хавфи билан бирга, оғриқнинг асл сабаби даволанмайди, фақат асосий касаллик яширилади.\n(Visited 5 962 times, 1 visits today)


Ўрмон хўжалиги соҳаси қайта ташкил этилади | NORMA.UZ\nПрезидент томонидан 21 январь куни «Ўрмон хўжалиги соҳасида илм-фанни ривожлантириш ва илмий-тадқиқот ишларини рағбатлантириш чора-тадбирлари тўғрисида»ги қарор имзоланди.\nҲужжатга мувофиқ 2021 йил 1 февралдан:\nЎрмон хўжалиги давлат қўмитаси марказий аппарати тузилмасида Илмий ташкилотлар фаолияти ва инновацияларни жорий этишни мувофиқлаштириш бошқармаси ташкил этилади. Бошқарма мақсади – ўрмон хўжалиги соҳасида кадрларни тайёрлаш, қайта тайёрлаш ва уларнинг малакасини ошириш, хорижий стажировкаларни тизимли ташкил этиш, инновацион ишланмаларни ишлаб чиқаришга кенг жорий этиш;\nЖиззах давлат ўрмон хўжалиги Ғаллаорол бўлимининг «Оқтош» участкасидаги оналик писта плантациялари негизида Ўрмон хўжалиги илмий-тадқиқот институти ҳузурида давлат муассасаси шаклидаги Пистачилик илмий-тажриба станцияси ташкил этилади. Унинг мақсади – пистачиликни ривожлантириш, пистанинг янги ва серҳосил нав ҳамда шаклларини танлаш, районлаштириш, пистачилик бўйича ўрмончилар, фермер ва деҳқон хўжаликлари учун семинар, тренинг ва бошқа тадбирлар ташкил этиш;\nЎрмон хўжалиги илмий-тадқиқот институти тузилмасида Ўрмон иқтисодиёти бўлими ташкил этилади. Унинг мақсади ўрмон тадбирларининг технологик хариталарини ишлаб чиқиш ва ўрмон амалиётига жорий этишни таъминлаш ҳисобланади;\nб) Ўрмон ва доривор ўсимликлар уруғчилигини таҳлил қилиш маркази унинг моддий-техник базасини сақлаган ҳолда Ўрмон хўжалиги илмий-тадқиқот институтига берилади.\nШунингдек Ўрмон хўжалиги давлат қўмитаси тизимидаги «Ўрмонлойиҳа» ДУК негизида давлат муассасаси шаклидаги «Ўрмонлойиҳа» лойиҳалаш институти ташкил этилади. Унинг мақсади ўрмон хўжалиги соҳасидаги лойиҳа-қидирув ишлари сифати ва самарадорлигини ошириш, ўрмон хўжалиги тадбирларини мунтазам лойиҳа ҳужжатлари асосида ташкил этишдан иборат.\nҚуйидагилар «Ўрмонлойиҳа» лойиҳалаш институтининг асосий вазифалари ва фаолият йўналишлари этиб белгиланди:\nқуйидагилар бўйича лойиҳа-смета ҳужжатларини ишлаб чиқиш:\nшаҳар ва бошқа аҳоли яшаш пунктлари атрофини, автомобиль ва темир йўллар ёқасини кўкаламзорлаштириш ишлари;\nОрол ва Оролбўйи минтақасида, шунингдек республиканинг бошқа ҳудудларида чўлланишнинг олдини олиш ҳамда эрозияга қарши курашиш мақсадида ўрмонзорлар барпо этиш;\nмелиорация объектлари атрофида ҳамда қишлоқ хўжалиги ерларида ҳосилдорликни оширишга йўналтирилган шамол ва сув эрозияларидан ҳимоялаш учун иҳота дарахтзорларини барпо этиш;\nинновацион технологиялар асосида давлат ўрмон хўжаликлари ер майдонлари чегараларини, ер тоифаларини аниқлаш ва уларнинг хариталари, электрон маълумотлар базасини шакллантириш;\nгеоахборот тизимларини ўрмон тузиш, мониторинг ва лойиҳалаш ишларига жорий этиш.\n2021 йил 1 январдан бошлаб Ўрмон хўжалигини ривожлантириш жамғармаси умумий тушумларининг 5%и Ўрмон хўжалиги илмий-тадқиқот институти ва унинг тизимидаги илмий ташкилотлар фаолиятини қўллаб-қувватлаш ҳамда ходимларни рағбатлантиришга йўналтирилади.\nҲужжат 2021 йил 22 январда «Халқ сўзи» газетасида чоп этилган.


Жом – жадал ўзгаришлар оғушида | QISHLOQ HAYOTI\nБу йилги кўклам Жомга ҳар йилгидан бошқача кириб келди. Қўйни-қўнжини тўлдириб, қутлуғ қадамлар ила ташриф буюрди. Уни соғиниб кутган қиру адирлар, дашту далалар қучоғини очиб қарши олди. Ёшу қари айланайин кўкламой, қадамларингга кўз тегмасин, дея шоду хуррамлик билан унга пешвоз чиқди.\nҲа, бугун одамларнинг кайфияти баланд. Кулиб турган очиқ чеҳраларда, самимий гурунгларда ҳаётдан мамнунлик ўз ифодасини топган. Кўзлар қувончу шодликдан порламоқда. Негаки, баҳоройнинг хуш насимларига ҳамоҳанг қишлоқда улкан бунёдкорлик ва ободонлаштириш ишлари бошлаб юборилди. Одамларни рози қилиш, уларга муносиб турмуш шароитлари яратиш йўлида дадил қадамлар ташланди. Бугун бу ерда яшаётган ўттиз мингга яқин аҳолининг қай бири билан суҳбатлашманг, ушбу эзгу ишлардан беҳад мамнун эканлигини сезасиз.\nСамарқанд вилоятининг Нуробод туманидаги Жом қишлоғида Президентимиз ташаббуси билан ҳаётга татбиқ этилаётган янги тизим – “Обод қишлоқ” дастури бўйича кенг қамровли ишлар бошланди. Дастлаб вилоят ҳокимлигининг ишчи гуруҳи томонидан мазкур ҳудуд батафсил ўрганилди. Аҳоли билан учрашувлар ўтказилиб, одамларнинг дарди, уларни қийнаб келаётган муаммолар таҳлил қилинди ва шу асосида тегишли дастур ҳамда лойиҳалар ишлаб чиқилди. Дастурга кўра, қишлоқнинг Жом ва Гирдиқўрғон маҳаллаларида замонавий маҳалла маркази, “Нуронийлар маскани”, чойхона, иккита мактабгача таълим муассасаси қурилади. Шунингдек, ҳудуддаги маданият ва аҳоли дам олиш маркази атрофида замонавий истироҳат боғи, хотира майдони, ёзги амфитеатр, музей ва бошқа иншоотлар ҳам бунёд этилади. Катта йўл ёқасидаги Жом бозори ҳам бугунги кун талаблари доирасида реконструкция қилиниб, замонавий қиёфа касб этади. Бозорда сотувчилар учун ҳам, харидорлар учун ҳам қулайликлар яратилади, бетартиб савдо-сотиққа чек қўйилади. Бундан ташқари, қишлоқдаги касб-ҳунар коллежи ва умумтаълим мактаблари, тиббиёт муассасалари ҳам таъмирланади. Қолаверса, салкам 5,5 километр йўлга асфальт ётқизилади, ички йўлларга қум-шағал тўкилиб, текисланади. Ҳозирда йўл қурилиши корхоналари томонидан зарур техника воситалари ва ишчи кучи жалб этилиб, бу борадаги ишлар бошлаб юборилди.\nАҳолини электр энергияси, суюлтирилган газ ва тоза ичимлик суви билан сифатли таъминлаш бўйича ҳам аниқ чора-тадбирлар асосида муайян ишлар амалга оширилиши белгиланган. Жумладан, иккита артезиан қудуғи қазилиб, сув миноралари ўрнатилади. Мавжуд сув тармоқлари таъмирланиб, янги қувурлар тортилади. Эскириб, яроқсиз ҳолга келган симёғочлар янгисига алмаштирилади. Янги тармоқлар тортилиб, замонавий, кичик трансформаторлар ўрнатилади. Шунингдек, ҳудуддаги барча хонадонлар газ баллонлари билан таъминланади. Ҳозирда газ баллонларини ўз вақтида тўлдириб келиш учун тегишли транспорт воситаси ажратилган бўлиб, ундан самарали фойдаланилаётир.\nДарҳақиқат, бугун одамларнинг қувончи чексиз. Қишлоқдаги ўзгаришларга ҳамоҳанг уларнинг кўнглида ҳам ободлик, яратувчанлик ҳисси жўш урмоқда. Бугун ўз хонадони, жонажон қишлоғи ободлиги, кўркамлиги йўлида каттаю кичик оёққа турган. Аҳиллигу иноқликда қишлоқни обод масканга айлантиришга астойдил бел боғлаган.\n– Қишлоғимизда рўй бераётган ўзгаришлардан одамларимизнинг боши осмонга етмоқда, – дейди “Жом” маҳалла фуқаролар йиғини раиси Гулмурод Бойчаев. – Ҳақиқатан ҳам ҳазилакам ишлар бўлмаяпти қишлоғимизда. Тасаввур қилиб кўринг-а, неча йиллардан буён табиий газ-ку, у ёқда турсин, тоза ичимлик сувига ёлчимаган, тунларини чироқ ёнишини кутиб ўтказган одамларимиз онгу-шуурида нималар кечмоқда? Транспорт воситалари тугул, одамлар яёв юришга қийналадиган ўйдим-чуқур йўлларда лой кечиб юрган одамларнинг кўнглида кечаётган кечинмалар-чи?..\nҲа, бугун жомликларнинг орзулари ушалмоқда. Тўйларида, машҳур кўпкари-ю, курашларида айтилган эзгу тилаклари ижобат бўлмоқда. Бу эса уларни янги-янги марралар сари руҳлантириши табиий, албатта!